Zvezda ispustila +20, Monako slavio, Obradović izviždan – DnevniZurnal\nZvezda ispustila +20, Monako slavio, Obradović izviždan\nby admin 03/02/2022, 22:36 999 Views\nKošarkaši Crvene zvezde u četvrtak su doživeli poraz na domaćem terenu u okviru 25. kola Evrolige – od ekipe Dejana Radonjića bolji je bio Monako trenera Saše Obradovića rezultatom 91:80. Crveno-beli imaju za čim da žale, buudći da su u prvom poluvremenu imali prednost od čak 20 poena.\nPosle ovog neuspeha tim sa Malog Kalemegdana ima skor 8-14, a ovo im je bio šesti poraz u poslednjih sedam kola. Tim iz Kneževine sada je na polovičnih 12-12 i nastavlja bitku za mesto koje vodi u doigravanje.\nCrveno-beli su veoma dobro otvorili meč i krajem prve četvrtine prednost Radonjićevog tima počela je da raste i postala dvocifrena. U drugom kvartalu domaći dolaze do maksimalnih 45:25 i deluje da su nadomak lake pobede. Međutim, Monako uspeva da se stabilizuje do poluvremena i prepolovi razliku.\nU drugom poluvremenu šut počinje mnogo bolje da služi Monako, razigrao se i Monteijunas, a Zvezdina ofanziva potpuno staje. Dolazi do preokreta, a odličnom odbranom gosti uspevaju da slome crveno-bele sredinom poslednje deonice i izbegnu neizvestan finiš.\nNajefikasniji u poraženom timu bio je Amerikanac Ostin Holins sa 19 poena (7/10 iz igre), a pratio ga je Nikola Ivanović sa 15 poena (5/8 iz igre, 4/5 penali) – crnogorski plejmejker imao je i 4 skoka i 3 asistencije. Ognjen Dobrić ubacio je 13 poena, ali uz šut iz igre od tek 4/13, a po 7 poena dodali su Branko Lazić, Nikola Kalinić i Ognjen Kuzmić.\nKod pobednika se istakao litvanski centar Donatasa Monteijunas sa 20 poena (6/10 iz igre, 5/7 penali) i 6 skokova. Dvejn Bejkon imao je 17 poena (8/14 iz igre), a Majk Džejms 10 poena (4/7 iz igre) i 6 asistencija. Alfa Dijalo je upisao 9 poena i 7 skokova, a po 8 su ubacili Vil Tomas, Jakuba Uatara i srpski reprezentativac Danilo Anđušić.\nAnđušić je na parketu proveo 14 minuta, iz igre je šutirao 1/1, a pogodio je svih pet slobodnih bacanja. Uz to je imao i 1 skok i 2 asistencije.\nNaredni meč Zvezda će igrati u ponedeljak kao gost protiv Mege u okviru 19. kola ABA lige, a idući evroligaški sudar Radonjićev tim imaće idućeg petka, kada će u Kazanju gostovati Uniksu. Monako u sledećem kolu EL u četvrtak dočekuje poslednjeplasirani Žalgiris, a u međuvremenu ih očekuje utakmica sa Gravlenom u francuskom prvenstvu.\nTOM MEČA mogli ste da pratite u direktnom prenosu na Sport klubu 1, a u tekstualnoj formi na sajtu Sport kluba.


SDS ih iskoristio i doveo u zabludu - Otpušteno 38 radnika iz Opštine Gacko | Trebinje Live\nSDS ih iskoristio i doveo u zabludu - Otpušteno 38 radnika iz Opštine Gacko\nIz opštinske uprave Gacko biće otpušteno 38 radnika zbog nepravilnosti koje je utvrdila Upravna inspekcija Ministarstva uprave i lokalne samouprave Republike Srpske, saopšteno je iz kabineta načelnika opštine Gacko Ognjena Milinkovića.\nKako je napomenuto, navedeni radnici su prilikom zasnivanja radnog odnosa "dovedeni u zabludu", a budžet opštinske uprave u finansijsko opterećenje i nemogućnost funkcionisanja.\nTi radnici su, istaknuto je u saopštenju, zloupotrijebljeni u svrhu ličnih i političkih interesa u predizbornoj kampanji, te da se njihova zloupotreba od istih aktera nastavlja i danas, što je moglo izazvati nesagledive posljedice po opštinu.\nIz kabineta načelnika opštine Gacko naveli su da se više od 50 radnika sve vrijeme vodilo na spisku zaposlenih, a boravili su čak i u drugim državama.\n"Svim nezakonitim radnjama ćemo stati u kraj, a ovo je početak procesa", poručio je Milinković.\nMilinković je rekao da je opredijeljen da u potpunosti poštuje zakonske procedure, te će u narednom periodu nastojati da se nađu rješenja za sve koji žele da rade.\nOn je naveo da je dolaskom na mjesto načelnika opštine Gacko znao u šta se upušta i da će put ka ozdravljenju i uređenju opštine biti pun prepreka, "pogotovo od onih koji su u prethodne dvije decenije kroz zadovoljavanje ličnih interesa razvaljivali kako opštinu, tako i sve opštinske ustanove".\n"Zatekao sam stanje koje je gore nego u najgorim projekcijama koje sam pravio i dug opštine veći od 10.500.000 KM, koji iz dana u dan raste. Stare obaveze i ugovori neprestano pristižu, jer se nisu knjižili kada je stvorena obaveza, već kada je bilo sredstava za plaćanje", napomenuo je Milinković u saopštenju.\nMilinković je dodao da je ovakvo ponašanje dovelo do nemogućnosti utvrđivanja tačne visine stvorenih obaveza opštinske uprave Gacko.\nU saopštenju se navodi da je prethodni načelnik novac predviđen za plate radnika potrošio na realizaciju određenih "spornih" ugovora, čime je novac za plate zaposlenih za dva mjeseca u 2020. godini utrošen u druge namjene.\n"Opštinsku upravu sam zatekao sa 232 zaposlena radnika po raznim osnovama, gdje su prilikom zapošljavanja, pogotovo u tehničkom mandatu i pred izbore, kršene zakonske norme i u opštinsku upravu i ustanove zaposleno više od 100 radnika bez rasporeda i bez stvarne potrebe za njihovim angažovanjem, čime je ugrožen rad svih ustanova i primanja svih zaposlenih u opštinskoj upravi", naveo je Milinković.\nIspred zgrade opštine Gacko danas su se na mirnom protestu okupili radnici opštinske uprave kojima su dodijeljena rješenja o prestanku radnog odnosa jer nisu imali ugovor o stalnom zaposlenju.\nOvakvu odluku za njih 38 donijela je Upravna inspekcija.


Tema: CRNA GORA I EVROPSKA UNIJA PARAFIRAJU SPORAZUM O PRIDRUŽIVANJU\nCrnogorski premijer Željko Šturanović i evropski komesar za proširenje Oli Ren parafiraće danas u Podgorici Sporazum o stabilizaciji i pridruživanju između Crne Gore i Evropske unije.\nCrna Gora je pregovore o Sporazumu o stabilizaciji i pridruživanju EU počela 10. oktobra 2005, zajedno sa Srbijom, u okviru državne zajednice SCG, ali su oni suspendovani početkom maja prošle godine zbog nedovoljne saradnje sa Haškim tribunalom.\nPregovori sa Crnom Gorom su nastavljeni nakon proglašenja samostalnosti, a tehnički deo pregovora je završen 1. decembra 2006. godine.\nPosle parafiranja sporauzma predstoji njegovo potpisivanje, potom ratifikacija u parlamentima Crne Gore i zemalja članica EU, a zatim sporovođenje.\nPotpisivanjem sporazuma zemlja postaje pridružena članica EU i to je ključni institucionlani korak ka ostvarivanju punopravnog članstva u Uniji.\nI sta na ovo jos dodati nego samo\n"Putuj Evropo i ne cekaj na nas"\nCestitam braci Crnogorcima!!!\nJos jednom je potvrdjena teza ko god se odvojio od "nebeske"Srbije je doziveo samo olaksanje i napredak a ovi nasi politicari nek se prepucavaju jos u narednih godinu dana o petom,sestom,nultom "elementu" i ko zna sa cime jos,a Srbija je bila i ostace najcrnja rupa Evrope i celog sveta. Poslednji put ažurirao/la draganvl : 15.03.2007. u 11:29\nRe: CRNA GORA I EVROPSKA UNIJA PARAFIRAJU SPORAZUM O PRIDRUŽIVANJU\nMora da još o tome narod dole ne zna. Preskočili jutarnje vesti, ali će zato do poslepodnevnih sigurno svi da čuju, kad se probude!\n.......da li postoji mogucnost da se uspostve normalni odnosi izmedju Hrvata i Srba kao sto su izmedju Hrvata i Crnogoraca...ili je to naucna fantaskitka...mozda bi trebalo otvoriti novu .....\nPa iskreno da kazem i ja sam se malo iznenadio jer je ta vest bukvalno osvanula jutros a da prethodnih dana u medijima(bar ne ovim nasim u Srbiji)nije bilo ni reci o tome.\nMozda bas zbog sramote koju bi Srbija sad trebala da oseca jer su nas CAK i braca Crnogorci pretekli danasnjim potpisivanjem sporazuma.\nPlus da napomenem da su cak i Makedonija i Albanija jos krajem prosle godine parafirale sporazume.\nZnaci ubedljivo cemo poslednji uci u EU ako uopste ikad i stignemo do nje.\nBlizi nam je scenario da ce Srbija ostati crna rupa,u prevodu"evropska Kuba"\nA Kostunica vec pretenduje da ostane nas dozivotni vodja kao Fidel Kastro Odgovorite sa citatom\nNiste zadnji dok god Bosna postoji!!!\nOriginal postavio draganvl I sta na ovo jos dodati nego samo\nJos jednom je potvrdjena teza ko god se odvojio od "nebeske"Srbije je doziveo samo olaksanje i napredak a ovi nasi politicari nek se prepucavaju jos u narednih godinu dana o petom,sestom,nultom "elementu" i ko zna sa cime jos,a Srbija je bila i ostace najcrnja rupa Evrope i celog sveta. Mislim da ce i Serbia vrlo brzo da rijeshi probleme sa samom sobom, pa da idemo SVI ZAJEDNO (Hravatska, Crna Gora, Srbija, Bosna i Hercegovina, Makedonija, ALBANIJA) u Jevropu ! )\nBeg od Srbije,beg u budućnost.\nBravo Koštunica, bravo Veliki Srbi...\nSporazum o stabilizaciji i pridruzivanju ne znachi nishta,to je samo pochetak,chak ni to nego chekaonica za ulaz u chekaonicu.EU moze u svakom trenutku da zamrzne ili prekine proces(kao shto su sa nama uradili zbog Mladica)ako oceni da drzava potpisnik ne ispunjava njihove uslove.Tako da se dzaba radujete zbog Crnogoraca.Oni sad tek treba deeebelo da rade da bi mogli i da razmishljaju o kandidaturi.\nJa se kladim da su Srbi SAMI u stanju srediti situaciju u Srbiji bez EU, samo kada se postigne kritična masa!?\nOriginal postavio Enfroz2891. Sporazum o stabilizaciji i pridruzivanju ne znachi nishta,to je samo pochetak,chak ni to nego chekaonica za ulaz u chekaonicu.EU moze u svakom trenutku da zamrzne ili prekine proces(kao shto su sa nama uradili zbog Mladica)ako oceni da drzava potpisnik ne ispunjava njihove uslove.Tako da se dzaba radujete zbog Crnogoraca.Oni sad tek treba deeebelo da rade da bi mogli i da razmishljaju o kandidaturi.\nOriginal postavio vanesssa56 Mislim da ce i Serbia vrlo brzo da rijeshi probleme sa samom sobom, pa da idemo SVI ZAJEDNO (Hravatska, Crna Gora, Srbija, Bosna i Hercegovina, Makedonija, ALBANIJA) u Jevropu ! )\njoće to.... al' u jurcu Odgovorite sa citatom\nRešićemo probleme, radi nas samih, ali ne radi ulaska u EU!\ne sto me briga sta rade crnogorci you make me sick because i adore you so\nŠta više, ovo je korak unazad u odnosu na prethodnu poziciju.\nKo se još prima na ove gluposti...\npa crnogorchine... ko bi drugi Odgovorite sa citatom\nOriginal postavio Polly Jean Beg od Srbije,beg u budućnost.\nAli ni buducnost nije vise danas ono sto je nekad bila.\nOriginal postavio MalaKosava .......da li postoji mogucnost da se uspostve normalni odnosi izmedju Hrvata i Srba kao sto su izmedju Hrvata i Crnogoraca...ili je to naucna fantaskitka...mozda bi trebalo otvoriti novu .....\nАко мислиш да нас ви лажете,и убијате као до сада,онда не!\nOriginal postavio fosilvaso Ja se kladim da su Srbi SAMI u stanju srediti situaciju u Srbiji bez EU, samo kada se postigne kritična masa!?\nSrbi su kroz citavu istoriju resavali svoje probleme vazda sami. A "Saveznici" su se tek ispred cilja pojavljivali i kasnije tvrdili: "Da vam nas nebi.."\nFala bogu da su tu bili Crnogorci da nas brane...\nOriginal postavio monti7-krstas Srbi su kroz citavu istoriju resavali svoje probleme vazda sami. A "Saveznici" su se tek ispred cilja pojavljivali i kasnije tvrdili: "Da vam nas nebi.."\nВазда били САМИ и вазда остали САМИ.......и хвала Богу да је тако.....и САМИ ћемо и решити све своје проблеме - а ова боранија од људи само нека "пичи" у свом чопору..........што даље од нас !\nOriginal postavio Enfroz2891. Fala bogu da su tu bili Crnogorci da nas brane...\nSlazem se "u celini i celosti " Odgovorite sa citatom\nCrnogorci ili "Srbi de lux" ?\nOriginal postavio monti7-krstas Crnogorci ili "Srbi de lux" ?\nJa mislim da su ovi sa Dubrovnika Odgovorite sa citatom\nStvarno ne znam sto se toliko lozite na Evropu. Ko je bio negde u Evropi ovde u nasoj blizini, video je da je sve isto kao kod nas, isto se zivi, isto se radi.


Naslovna » Izlasci » Sajmovi » 41. Međunarodni sajam građevinarstva od 15. aprila\nAh Neša 14. april 2015. Sajmovi Postavite komentar\nPod sloganom „Gradimo budućnost zajedno“ na kompletno raspoloživom izlagačkom prostoru, kao i na otvorenom prostoru Beogradskog sajma okupiće se najugledniji predstavnici građevinske industrije.\nIzlagači iz 25 zemalja i Srbije predstaviće sveobuhvatnu ponudu iz svih oblasti građevinske industrije, a jedan od osnovnih ciljеva manifestacije jе da gradnju, građеvinskе matеrijalе i projеktе učini dostupnijim.\nPosеbna pažnja na manifеstaciji bićе usmеrеna na promociju potеncijala i pеrspеktiva srpskog građеvinarstva kao i na predstavljanje investicionih projekata koji su šansa za domaće građevinare\nCentralni događaj na kalendaru građevinske privrede i poslovni zaštitni znak Beograda, Sajam građevinarstva, najposećenija je sajamska manifestacija u regionu jugoistočne Evrope. Po ugledu i obimu kao i interesovanju šire i stručne javnosti, ima veliki potencijal da pomeri granice i ostvari visoko postavljene ciljeve.\nSajam će otvoriti prof. dr Zorana Mihajlović, potpredsednik Vlade Republike Srbije i ministar građevinarstva, saobraćaja i infrastrukture.\nRadno vreme manifestacije je do subote od 10.00 do 19.00, a poslednjeg dana, 19. aprila od 10.00 do 17.00. Cena pojedinačne ulaznice je 300 RSD, a za grupne posete 200 RSD. Parking: 100 RSD po satu.\nDani arhitekture na Sajmu građevinarstva\nJedan od najatraktivnihih događaja u okviru pratećeg programa 41. Sajma građevinarsva su Dani arhitekture u organizaciji Enterijer magazina.\nProjekat „Idealna kuća“, koji je pokrenut krajem prve decenije Novog milenijuma, podjednako je zanimljiv i profesionalcima i široj javnosti. Potraga za modelom porodične kuće pomaže ne samo da se sagleda postojanje kontinuiteta u zadržavanju osnovnih, početkom XX veka ustanovljenih karakteristika moderne arhitekture u Srbiji, već ukazuje i šta se izmenilo u shvatanju pojma „porodične kuće“ do danas.\nSvoje promišljanje Idealne kuće od 2010. godine do danas realizovale su ahitekte Anja Ivana Milić, Sanjin Grbić, Akademik Branislav Mitrović, arhitekta Vladimir Gugl i arhitekta Goran Vojvodić, šef katedre za enterijer na master studijama Arhitektonskog fakulteta u Beogradu.\nUz izložene projektne radove u hali 2 nivo A autori će u okviru izložbene postavke održati i predavanja u Sali za prezentacije sa apostrofiranjem osnovnih specifičnosti njihovih projektnih rešenja i odlika savremene rezidencijalne arhitekture.\nSrpske kuće i graditelji Republike Srpske\nNacionalno udruženje „Srpske kuće“ nastavlja tradiciju predstavljanja narodnog graditeljstva na Sajmu građevinarstva. Promovisanje ideje nacionalnog graditeljstva ove godine odnosi se na graditelje Republike Srpske.\nPosetioci sajma imaće prilike da se upoznaju sa graditeljskom baštinom i nasleđem, kao starima zanatlijama, bačvarima i tesarima koji iz Republike Srpske dolaze na sajam. Na licu mesta biće demonstrirane tehnike obrade drveta i umeće starih majstora koje na karakterističan način i u savremeno doba može da korespondiraju sa savremenim projektima.\nU okviru stručnog pratećeg programa, 15. aprila od 12.00 do 15.00 u maloj konferencijskoj sali hale 4, u organizaciji Nacionalnog udruženja Srpske kuće, održaće se program „Srpske kuće“ i nekoliko predavanja. (danubeogradu.rs)\nTagovibeogradski sajam dani arhitekture dub građevinarstvo izlasci sajam građevinarstva sajmovi vesti\nPrethodni Počeo četvrti Resonate festival\nSledeći Crno siroče: Treća sezona samo na Pickboxu


Izjava Ramuša Haradinaja i predstavnika Republike Albanije o ukidanju prelaza pokazuje pravu, velikoalbansku prirodu režima u Prištini, izjavio je večeras direktor Kancelarije za Kosovo i Metohiju Marko Đurić.\n- Ovakve korake preduzimaju potpuno nelegalno, a za mart najavljeno ukidanje prelaza i kontrola predstavljalo bi grubo kršenje međunarodnih obaveza Prištine sa potencijalno nesagledivim posledicama - ukazao je Đurić.\nOn ističe da svako politikantsko divljanje, poput ovog, samo je stvaranje plodnog tla za nove sukobe i udaljava region od rešenja.\n- Upozoravam odgovorne u međunarodnoj zajednici da se ubrzana eskalacija tenzija, izazvana šovinističkom euforijom Prištine, mora zaustaviti. Sve ozbiljne posledice koje mogu da proisteknu iz njihovog nečinjenja biće u punoj meri njihova odgovornost - poručio je Đurić.\nOn ukazuje da ako Priština i Tirana kriju da je granica Srbije sa Albanijom dugačka 111 kilometara ili se prave da ne znaju da po Rezoluciji 1244 ne da nije definisano ukidanje prelaza prema Albaniji, već je propisano pristustvo državnih organa Republike Srbije na njima, međunarodna zajednica bi na to morala da ih podseti, saopštila je Kancelarija za KiM.\nĐurić o Haradinajevoj izjavi: Voleo bih da Albance vode razumniji ljudi, ovo nije 1999. godina\nKONAČNO I TO DA SE DESI! Amerikanci "OPLELI" PO KIRJOSU zbog Đokovića, Srbin pokazao da je iznad "BUDALAŠTINA" Australijanca


U niškom Kliničkom centru kod šestoro dece potvrđen kovid - Sputnjik Srbija\n01:27 07 Maj 2021\nU niškom Kliničkom centru kod šestoro dece potvrđen kovid\n08:53 24.04.2021 (osveženo 08:55 24.04.2021) Preuzmite kraći link\nU dečjoj kovid bolnici Kliničkog centra Niš trenutno je 15 dece na lečenju, a kod njih šestoro je potvrđeno prisustvo virusa korona.\nImunolog Jelena Vojinović izjavila je za RTS da je u dečjoj kovid bolnici i beba koja se leči od kovida, navodeći da je njeno stanje dobro.\n„Od prvog marta prošle godine Dečja klinika je formirala dečju kovid bolnicu, odnosno Odeljenje za infekcije, prošlo je više od 600 dece, kod više od 200 je dokazana infekcija“, kazala je Vojinovićeva.\nPrema njenim rečima, deca po definiciji imaju drugačiji imunski odgovor u odnosu na odrasle.\n„Ima respiratornih tegoba, ali ne u tolikoj meri“, dodala je Vojinovićeva.\nJedan dečak je još na respiratoru za koga kaže da od ranije ima multisistemske probleme i da su uspeli da ga stabilizuju.\nKako se navodi, u Nišu se epidemijska situacija polako smiruje, pa je broj novozaraženih sada ispod 100 dnevno, što je trostruko manje nego početkom meseca.\nU „Mišoviću“ 12 dece obolele od kovida, najmlađe ima 14 dana\nHoće li i deca morati da se vakcinišu\ndeca, virus korona, Klinički centar Niš, Klinički centar, Niš


Praštalo i Lovrinović o društveno-političkom konventu o evropskoj budućnosti BiH @ StartBiH.ba\nPraštalo je u kratkim crtama Lovrinovića upoznao sa narednim aktivnostima Evropskog pokreta.\n- Bosna i Hercegovina će jedne neodređene godine, jednog neodređenog dana postati članica EU samo i ukoliko se pokrene i aktivira sveopšti društveno-politički dijalog/Konvent o evropskoj budućnosti BiH, u kojem bi učešće trebali uzeti svi slojevi našeg društva, uključujući posebno lidere i političke stranke/partije, medije, poslovne, kulturne i druge druge kolektivne subjekte, kao i privredne komore, civilno društvo, intelektualnu i akademsku zajednicu, građanke i građane - rekao je Praštalo.\nDodao je da će se cijeli projekt razvijati u nekoliko faza, a da će javnosti biti predstavljen tokom maja u okviru obilježavanja "Dana i mjeseci Evrope u BiH 2021", kojom prilikom će biti prezentirano i novo rukovodstvo organizacije.\nLovrinović je zahvalio članovima delegacije na prezentaciji aktivnosti Evropskog pokreta, te istakao značaj djelovanja i angažmana građanskog aktivizma.\nPored toga, Lovrinović se složio da je neophodno jedinstvo svih društvenih segmenata, kako bi se došlo do napretka na EU putu BiH, posebno uzimajući u obzir 14 uvjeta iz Mišljenja Evropske komisije, a koje je i Evropski pokret tokom nastavka dijaloga, također, istakao kao ključni segment djelovanja i aktivnosti društvenog konventa u začetku.\nPredsjedavajući Zajedničke komisije za EU integracije PSBiH je na kraju susreta poželio puno uspjeha u realizaciji projekta Evropskog pokreta.\nU narednom periodu Evropski pokret nastavlja dijalog sa političkim subjektima, kao i diplomatskim korom u BiH, te humanitarnom aktivnošću u suradnji sa jednom bankom sa sjedištem u Bosni i Hercegovoini, o čemu će javnost biti pravovremeno informirana, saopćeno je iz te organizacije.


Blagotvorno i nenadmašno dejstvo koje ima magnezijum - Sumedija\nPosted on децембар 20, 2021 децембар 15, 2021 by Urednik\nOsećaj umora, malaksalosti, uporna glavobolja i ukočenost mišića – samo su neki od prvih pokazatelja da je organizmu nedostaje magnezijum. Radi se o mineralu koji potiče od zemljanih alkalnih metala i ima višestruka blagotvorna dejstva na zdravlje ljudi i svakodnevnu fizičku aktivnost. Zbog toga, dnevno je potrebno oko 375 mg unosa minerala, za pravilno funkcionisanje organizma za žene, a oko 400 mg za muškarce.\nMagnezijum tablete odličan su suplement u situacijama kada određena količina minerala nedostaje telu, jer se jednostavno konzumiraju uz brzo razlaganje i efikasno dejstvo. Unapređuje rad svih sistema – nerava, mišića i zglobova, krvotoka, a stvara i odličan nivo potrebne energije za osećaj rasterećenosti i opuštenosti. Mnogo je benefita koje magnezijum daje svakom organizmu.\nRaznovrsna i efikasna dejstva magnezijuma\nVitamini, minerali, proteini i aminokiseline, deo su korisnih sastojaka koji svaki organizam čine vitalnim i zdravim. Magnezijum tablete su suplement minerala koji ima svestrane uticaje na sve funkcije organa. Naime, obezbeđuje pravilan protok krvi i rad nerava i srca, zatim čisti telo od toksičnih materija i zadržavanja težih oblika metala u mozgu, a otklanja i osećaj nelagodnosti, stresa, nesanice i neprijatnosti. Magnezijum je neophodan za jačanje mišića, zglobova i svih kostiju, istovremeno utičući i na strukturu, kvalitet i izgled zuba.\nBlagotvorno dejstvo prepoznaje se kao pomoć u zadržavanju i razlaganju drugih sastojaka u organizmu, kao što su kalcijum, kalijum i natrijum. Istovremeno, zaslužan je za stvaranje odlične energije u telu, jer aktivira adenozin trifostata koji je glavni čuvar snage, bez osećaja malaksalosti i umora. Efikasna dejstva dokazana su u pospešivanju rada sistema za varenje, ubrzavanju metabolizma i smanjenju nadutosti i nervoznih creva. Magnezijum tablete odličan su izbor i za otklanjanje glavobolje, ali i bolova u predelu mišića, kostiju i zglobova, kao i upornih grčeva.\nIzvori magnezijuma kao minerala zdravlja\nMagnezijum se može uneti u organizam putem namirnica koje ga sadrže, ili preporučenih suplemenata. U slučaju obimnijeg nedostatka, poželjno je i napraviti kombinaciju načina unosa minerala. Naime, od 300 do 400 mg koji se unesu u organizam, samo jedna trećina se apsorbuje, a intenzivno gubljenje rezultat je fizičke aktivnosti i dejstva želudačne kiseline u kombinaciji sa enzimima probave. Magnezijum tablete su moćan, kvalitetan i delotvoran suplement koji će redovnim unosom nadoknaditi potrebnu količinu alkalnog metala iz zemlje u svakom organizmu.\nPored doze u obliku tablete koja se unosi peroralno gutanjem, mineral se može uneti i putem šumećih tableta koje se rastvaraju u vodi, zatim uz sirupe, praškaste strukture za direktan unos ili kombinovanje uz tečnost i slično. Kada je u pitanju konzumiranje pravilne i izbalansirane ishrane, veliki broj namirnica sadrži magnezijum. To su na primer: pasulj, grašak, spanać, brokoli, crna čokolada, jabuka sa korom, banane, avokado, jagode, bademi, lešnik i orasi, zatim meso, jogurt, kefir i mnogo toga drugog. Pravilno doziranje magnezijum tablete uz odgovarajuću ishanu, pravi je put do zdravlja i vitalnosti organizma bez različitih tegoba.\nMagnezijum je mineral koji je izrazito važan za održavanje čistog, zdravog i organizma čiji svaki element funkcioniše pravilno i kompletno. Može se uneti u vidu tableta, rastvora, sirupa, praškastih struktura i uz preporučene namirnice koje su bogate magnezijumom. Važno je uvideti značaj koji ovaj alkalni zemljani metal ima za svakodnevnicu ljudi i posvetiti se redovnoj nadoknadi izgubljene količine, koja se jednostavno oseti već sa prvim znacima umora i iscrpljenosti.


Microsoft Edge dobija novi sidebar meni na Windows-u | PC Press\nMicrosoft pokušava da smanji nered u Edge browseru premeštanjem nekih brzih radnji u novi opcioni meni na desnom sidebar meniju.\nJoš uvek u fazi testiranja\nOvaj novi sidebar će sadržati funkcije kao što su Games Panel i Discover tab, koje su ranije bile dostupne preko sopstvenih namenskih menija na toolbar-u. Microsoft Edge je prvobitno objavljen 2020. godine i ažuriran je funkcijama kao što su Vertical Tabs, Collections i još mnogo toga. U nastojanju da navede više korisnika da pređu sa Chrome-a, Microsoft sada uvodi novi sidebar, koji bi mogao da bude savršen način za igranje igrica, praćenje internet veze i još mnogo toga. Microsoft testira novi desni sidebar za browser u svom kanalu za razvoj Canary i čini se da će biti dostupna samo za odabrane korisnike.\nSidebar uključuje pet brzih radnji ili dugmadi: Discover, Microsoft Rewards, Internet Speed Test, Games, i Microsoft 365. Discover je nova funkcija koja će vam omogućiti da otkrijete srodne web lokacije i može se zasnivati na RSS feedu. Druga brza akcija je Microsoft Rewards, koja će omogućiti korisnicima da prate i upravljaju svojim nagradnim poenima. Treća opcija pokreće Bing-ov web-bazirani alat za testiranje performansi vaše internet veze. Kao što je pomenuto na početku, novi sidebar Microsoft Edge-a će takođe imati panel za igre koji će omogućiti korisnicima da igraju MSN-ove web-bazirane igre, kao što su Solitaire i Mahjong Arcade.\nVredi napomenuti da će vas panel za igre jednostavno preusmeriti na web lokaciju MSN-a, a takođe ćete moći da otvorite novi panel iz primarnog menija browsera. Imajte na umu da se ova funkcija testira u Edge Canary, tako da postoji mogućnost da će panel za igre dobiti podršku za dodatne funkcije u budućnosti. Srećom, ako vam se ne sviđa ideja da imate meni na desnoj strani prozora browsera, uvek možete da onemogućite funkciju u Appearance tab-u u podešavanjima Edge-a.\nTagovi: Chrome, Microsoft 365, Microsoft Edge\n← Amazon uklonio program za obavezno hvaljenje uslova rada u kompaniji\nSony kupio Bungie za 3,6 milijardi dolara →


Uz grupu smrti u Ligi šampiona, crveno-bele očekuje i pakleno finale 1. septembra u Esports Balkan Ligi.\nIako se finale neće održati na Marakani uz gromoglasnu podršku tribina, 5 momaka iz zvezdine League of Legends ekipe će na bini Kombank Dvorane od 16 sati imati šansu da po prvi put podignu trofej šampiona Balkana kao i da osiguraju sebi prolaz u grupnu fazu EU Masters kupa.\nCrvena zvezda, Leauge of legends\nSa druge strane ekrana će biti ekipa ASUS ROG ELITE predvođena veteranom Aleksom Stankovićem. Iako su igrali nerešeno sa Crvenom zvezdom tokom ligaškog dela, uspeli su da se izbore za prvo mesto na tabeli i da veoma odlučno izbace još jednu domaću ekipu iz plejofa.\nPehar za pobednika Esports Balkan lige\nNa drugom izdanju evropskog kupa će učestvovati šampioni i vicešampioni 13 regionalnih i nacionalnih liga širom Evrope, poput Španije, Francuske, Nemačke i Engleske. U grupnu fazu prolaze prvaci, dok će drugoplasirani imati priliku da se bore za preostala 3 mesta u kvalifikacijama koje će se održati od 10. do 13. septembra.\nTop 4 ekipe će se zaputiti u grad Katovice u Poljskoj, prestonicu esporta u Evropi, gde će se u ESL Areni boriti za šampiona Evrope i nagradu tešku 40.000 evra.\nPrenos finala balkanske lige možete pratiti uživo na “Blic“ sutra od 16:00 sati.


TOPLA ŽENSKA OBUĆA ZA ZIMU\nZimske čizme predstavljaju najpopularniju žensku obuću za zimu, ali mnogo puta sa zadovoljstvom ih nosimo u proleće i jesen, kada su temperature još uvijek vrlo niske. Prednost čizme je ta da kad je hladno vreme one omogućavaju toplinu, a ako se odlučiš za vodootporne, s njima možeš biti sigurna i po kiši i po snegu. Obuća za zimu može biti izrađena od kože, antilopa, gume ili drugog kvalitetnog materijala. Izbor zimskih čizmi za predstavnice lepšeg pola je svakako najteži jer je ponuda modernih i atraktivnih dezena velika, a karakteristike brojne.\nKVALITETNE ŽENSKE ZIMSKE ČIZME\nŽene mogu birati između različitih modela čizama - od poludubokih i dubokih, pa do visokih čizmi koje dosežu do, a nekad i preko kolena. Klasiku i dalje predstavljaju jednostavne crne kožne čizme koje se odlično uklapaju u svaki modni stil. Atraktivni modeli su izrađeni u kombinaciji različitih materijala, kože i antilopa sa čestim detaljima od krzna, koji doprinose glamuroznom stilu. Posljednjih nekoliko godina, vrlo su popularne gumene čizme, koje po kišnom vremenu omogućavaju suva stopala, a dostupne su u različitim dezenima i kombinacijama boja, pa se odlično uklapaju i sa elegantnim stilom odevanja.\nŽENSKE ČIZME ZA SLOBODNO VREME I PLANINARENJE\nZimske čizme se bitno razlikuju u zavisnosti od toga da li su namenjene za slobodno vreme ili za sportske aktvnosti u prirodi. Jedan od najpopularnijih modela zimske obuće za slobodno vreme su UGG čizme. Zbog svog jedinstvenog dizajna koji je neverovatno udoban i kvalitetne vunene postave, koja omogućava uvek topla stopala i pri tom modernog dizajna i boja, omiljen su komad obuće za devojčice, devojke i žene.\nZa planinarenje u toku zimskog perioda neophodno je imati kvalitetnu čizmu za planinarenje, koja omogućava stabilnost, udobnost, vodootpornost i toplinu. Đon mora da bude izrađen od kvalitetne gume, koja ne kliza i koja odlično prianja na različite površine. Obuća za planinarenje treba da bude izrađena od izdržljivih i trajnih materijala. Ženske zimske čizme za planinarenje pored kvaliteta i važnih karakteristika koje nude, omogućavaju i moderan, sportski dizajn.\nAko vas zanima gde možete naći najveći asortiman ženske obuće za zimu, poznatih brendova, posetite Intersport prodavnice, koje možete naći u Beogradu i mnogim gradovima širom Srbije ili posetite Intersport web prodajnu stranicu. U njihovoj velikoj ponudi se nalazi odeća i obuća koja je namenjena za razne sportove, trening i planinarenje sa jedne strane ili prijatne šetnje i druge slobodne aktivnosti. Odeću i obuću odlikuje uvek odličan kvalitet i dizajn, ponuda je uvek aktuelna, funkcionalna i moderna, a pristupačne cene, mogućnosti plaćanja i uvek aktuelne akcije, su tu zbog vas i vašeg zadovoljstva.\nObuća za zimu 17 Artikli


MINISTARSTVO PROSVJETE RS: Dopisom za dolazak srednjoškolaca na osveštanje hrama prekršen zakon | Banjaluka.net\nMINISTARSTVO PROSVJETE RS: Dopisom za dolazak srednjoškolaca na osveštanje hrama prekršen zakon\nDopisom Pedagoškog zavoda RS o organizovanju dolaska učenika srednjih škola na osveštanje srpsko-ruskog hrama u Banjaluci prekršen je član 56. Zakona o srednjem obrazovanju i vaspitanju, saopštilo je Ministarstvo prosvjete i kulture RS.\nTim članom, navodi se u saopštenju ovog ministarstva, definisano je da odluku o obustavi nastave donosi ministar odnosno Ministarstvo na zahtjev škole ili direktor škole u izuzetnim slučajevima i u najboljem interesu učenika.\n– Stav Ministarstva prosvjete i kulture je da ovakvim događajima treba da prisustvuju svi građani koji to žele, uključujući i učenike koji za to treba da imaju saglasnost roditelja i razrednog starješine, ukoliko je događaj za vrijeme nastave – navodi se u saopštenju.\nIz Ministarstva ističu i da oni nisu uputili dopis srednjim školama, niti su zatražili od škola da umjesto izvođenja nastave organizuju dolazak učenika na današnje osveštanje ovog hrama.\nNavode i da su za ove informacije saznali iz medija, te da je nije tačno da iza pomenutog dopisa školama stoji Ministarstvo prosvjete i kulture RS, kako su prenijeli pojedini mediji.


Rešat Miljaku: Nije vreme da se priča o istrazi ubistva Olivera Ivanovića | KoSSev\nTo znači da, iako se u petak, 16. marta, navršava dva meseca od ubistva predsednika Građanske inicijative "Srbija, demokratija, pravda", za sada zvanično zna samo da je Osnovno tužilaštvo iz Kosovske Mitrovice "zbog složenosti slučaja" 8. marta predmet predalo Specijalnom tužilaštvu Kosova. Zanimljivo je da su službenici Specijalnog tužilaštva, prema izveštajima prištinskih medija, u ponedeljak započeli svakodnevne štrajkove upozorenja zbog neisplaćenih stimulacija za plate. U javnost su, doduše, tokom februara izašli i detalji o neregularnostima na uviđaju posle Ivanovićevog ubistva, za koje su osumnjičena dva pripadnika KP - Ž.J. i D.M., koji se, uprkos zahtevima Tužilaštva, brane sa slobode.\nIako je iz Specijalnog tužilaštva nezvanično "procurelo" samo da je "do sada podneto više krivičnih prijava povodom Ivanovićevog ubistva, ali da još nema osumnjičenih ili uhapšenih", prištinska štampa, kao i pojedini beogradski krugovi bliski vlasti, spekulišu o mogućim hapšenjima narednih dana.\nDosadašnjim tokom istrage, o kojoj se suštinski ništa ne zna, nezadovoljni su i Ivanovićeva porodica i SDP, dok je zvanični Beograd brzo odustao od uslovljavanja nastavka briselskih pregovora s Prištinom, otkrivanjem Ivanovićevog ubice. Na insistiranje Prištine, SAD i EU, istragu vode kosovske vlasti, po zakonima Kosova. Beograd, koji je posle Briselskih sporazuma ostao bez nadležnih srpskih institucija na severu KiM-a, koje su mogle samostalno da istražuju Ivanovićevo ubistvo, zadovoljio se razmenom informacija s Prištinom, o kojima javnost takođe nije upoznata.\nU visokim državnim izvorima našeg lista spekuliše se da je u razmeni informacija Priština, između ostalog, tražila od Beograda proveru zdravstvenih kartona "osumnjičenih" na VMA.\n"Nas niko ništa zvanično ne obaveštava, o promenama u istrazi saznali smo iz medija. Čak nije javno rečeno ni šta je Osnovno tužilaštvo u Mitrovici sakupilo od dokaza pre nego što je predmet predalo Specijalnom tužilaštvu," kaže za Danas Ksenija Božović, zamenica predsednika SDP.\nOna kaže da kosovski istražni organi nisu jedini koji ćute, u Skupštini opštine Severna Mitrovica predstavnici SDP nisu dobili odgovor na pitanje zbog čega nije održana komemorativna sednica zbog ubistva Olivera Ivanovića, iako je bio njen odbornik niti da li je prihvaćena inicijativa ove GI da jedna od ulica u severnom delu Kosovske Mitrovice dobije Ivanovićevo ime.\n"Oni nama ne kažu ni dobar dan, a ne da odgovore na naša pitanja. Srpska lista je početkom nedelje na prvoj sednici skupštine opštine posle Oliverovog ubistva odbila da se raspravlja o bezbednosti u gradu, smatraju da je sve u redu i tu temu su odložili za neku od narednih sednica," napominje Ksenija Božović.\nNebojša Vlajić, advokat pokojnog Olivera Ivanovića, smatra da je prebacivanje predmeta u Specijalno tužilaštvo "dobar potez, ali da je druga stvar da li će od toga biti koristi". Prema njegovim rečima, odmah je bilo jasno da Tužilaštvo i policija u Kosovskoj Mitrovici nisu "sposobni da reše ovaj slučaj, jer iza sebe imaju dugu istoriju nerešenih krivičnih dela".\nOliver Ivanović ubijen je ispred sedišta SDP u severnom delu Kosovske Mitrovice 16. januara ujutru sa šest hitaca iz "duge devetke" - pištolja marke "Zastava M70A", kako je utvrđeno obdukcijom. Kasnije spekulacije pojedinih beogradskih medija da je reč o hekleru demantovao je jedan od lekara sa obdukcije Dragiša Milović. Na predlog predsednika Srbije, a uz saglasnost porodice, Ivanović je 18. marta sahranjen u Aleji zaslužnih građana u Beogradu.\nIstraga je poverena tužiocima Jovi Radoviću i Nijazi Ređeu, dok se na terenu spekuliše da su sve dokaze preuzele zapadne obaveštajne službe na KiM-u, zbog čega u Beogradu sumnjaju da Zapad ima više informacija od njih. Posle atentata, Ivanovićevi saradnici i pojedini srpski političari sa KiM-a javno su tvrdi da je lider SDP obavestio nadležne vlasti u Beogradu, međunarodnu upravu na KiM-u i ambasade da mu je bezbednost ugrožena. Priču da je predsedniku Srbije dao i imena ljudi koji su ga ugrožavali, Aleksandar Vučić dosad nije komentarisao. Iako je posle sednice Nacionalnog saveta za bezbednost povodom Ivanovićevog ubistva ocenio da je reč o "terorističkom aktu", Vučić je nedavno ovaj atentat doveo u vezu s navodnim "višegodišnjim ličnim sukobom" Olivera Ivanovića s Milanom Radojičićem, kontroverznim biznismenom sa severa KiM-a, što je Ivanovićeva porodica negirala.


Foto: Stefan Đorđević/NON-ALIGNED FILMS / Promo\n"Teret", najnagrađivaniji srpski film ove godine i jedni srpski predstavnik na Filmskom festivalu u Kanu, od danas kreće u redovnu bioskopsku distribuciju po Srbiji.\nPublika u Beogradu imaće priliku da "Teret" pogleda od danas u 19h do 12. decembra u Dvorani Kulturnog centra Beograda u kojoj će biti organizovane i dve specijalne projekcije - 7. decembra, kada će nakon filma publika moći da razgovara sa producentom filma Sefanom Ivančićem, kao i 11. decembra kada su razgovor i druženje planirani sa rediteljem Ognjenom Glavonićem.\nOd 6. decembra "Teret" će biti na repertoaru bioskopa Fontana, a prvo gostovanje van glavnog grada imaće na reviji Autorskog festivala u Subotici od 6. decembra, dok će se od 13. decembra naći na redovnom programu bioskopa Eurocinema Subotica. Od 27. decembra "Teret" će se prkazivati u Kulturnom centru Kruševac.\nOd nove godine "Teret" će biti prikazan u bioskopima u Novom Sadu, Nišu, Bačkoj Palanci, Vrbasu...\nFilm mladog reditelja Ognjena Glavonića premijeru u Beogradu imao je nedavno na Festivalu autorskog filma na kome je prikazan u šest redovih i jednom repriznom terminu, usput osvojivši glavnu nagradu festivala, "Aleksandar Saša Petrović".\nOvo ostvarenje o kojem se mnogo govorilo i pre nego što ga je iko u Srbiji pogledao osvojilo je mnogobrojne nagrade i priznanja na prestižnim festivalima širom sveta: Nagradu "Roberto Roselini" u kineskom gradu Pingjau na Festivalu Pritajeni tigar, skriveni zmaj, "Zlatna kolica" za najbolji dugometražni film Zagreb Film Festivala, Specijalnu nagradu na ljubljanskom Liffe festivalu. Ognjen Glavonić je za nagrađen za režiju na Festivalu u Košicama, a glavnom glumcu Leonu Lučevu pripalo je Srce Sarajeva na ovogodišnjem Sarajevo film festivalu za Najbolju mušku ulogu.\n"Aga" najbolji film Sarajevo film festivala, Lučevu nagrada za "Teret"


Hala sportova Leskovac : Južne vesti\nHala sportova Leskovac\nDubočica u derbiju ”južne pruge” dočekuje Železničar\n09:41, 26. 11. 2021.\nRukometaši ”Dubočice” večeras od 18 sati u 11. kolu Arkus lige ugostiće ekipu niškog ”Železničara”. Biće to meč dva tima sa različitih krajeva tabele, u kome će Leskovčani imati ulogu apsolutnog favorita.\nKošarkaši Zdravlja u neizvesnoj završnici savladali Zlatibor\n10:04, 23. 11. 2021.\nU poslednjem meču 10. kola Košarkaške lige Srbije u Leskovcu viđena je prava drama, u kojoj su košarkaši ”Zdravlja” uspeli da savladaju tim ”Zlatibora” iz Čajetine rezultatom 95:94 (23:21,19:19, 25:19, 28:35). Meč je rešen na 1,6 sekunde do kraja utakmice, kada je centar Leskovčana Đorđević pogodio jedno slobodno bacanje i doneo veliku radost svojim navijačima.\nDubočica savladala Proleter i održala korak za Partizanom\n09:39, 15. 11. 2021.\nU 9. kolu Arkus lige rukometaši ”Dubočice” ostvarili su pobedu na domaćem terenu, pošto su savladali ekipu ”Proletera” iz Zrenjanina rezultatom 35:30 (17:13). Leskovčani su trijumfom zadržali 2. mesto u B grupi, a ispred njih se nalazi samo ”Partizan” sa bodom viška.\nZdravlje srušilo lidera na tabeli, u Leskovcu pala Sloboda\n09:53, 11. 11. 2021.\nPosle još jedne neizvesne završnice i uzbudljivog finiša meča, košarkaši ”Zdravlja” uspeli su da savladaju prvoplasiranu ekipu na tabeli ”Slobodu” iz Užica rezultatom 78:75 (25:16, 19:25, 18:17, 16:17). Ovom pobedom ”Farmaceuti” su stigli do deobe 4. mesta na tabeli sa skorom od po četiri pobede i poraza.\nKošarkaši Zdravlja savladali Tamiš i upisali prvu pobedu kod kuće\n10:30, 1. 11. 2021.\nNakon dva trijumfa na strani, košarkaši leskovačkog Zdravlja upisali su prvu pobedu pred svojim navijačima. Oni su u 6. kolu KLS-a savladali oslabljenu ekipu Tamiša rezultatom 94:81 (26:26, 17:11, 28:17, 23:27).\nProjekcija filma ”Toma” ipak u leskovačkoj Hali sportova, nevakcinisani moraju da se testiraju\n13:48, 29. 9. 2021.\nIako je gradonačelnik Leskovca Goran Cvetanović najavio da će projekcija filma Toma biti održana u dvorištu Gimnazije, usled mogućeg lošeg vremena, film će biti prikazan u velikoj hali SRC ”Dubočica” sutra od 20 sati. Građani će karte u toku dana moći da preuzmu na štandovima koji su postavljeni u centru Leskovca, a svi nevakcinisani građani će pre ulaska u halu morati da urade antigenski test.\nRukometaši Partizana slavili u Leskovcu i plasirali se u Seha ligu\n10:10, 31. 5. 2021.\nNisu uspeli rukometaši Dubočice da naprave iznenađenje u poslednjem 14. kolu plej-ofa Arkus lige, pošto je ekipa Partizana slavila u SRC "Dubočica" rezultatom 32:27 (18:15). Ovom pobedom crno-beli su potvrdili drugo mesto i plasman u Seha ligu, dok je Dubočica prvenstvo završila na 6. mestu.\nDubočica dočekuje Metaloplastiku u duelu dva tima sa bogatom rukometnom tradicijom\n10:24, 16. 3. 2021.\nNakon pauze zbog EHF nedelje, danas se nastavlja ARKUS liga, a jedan od derbija 4. kola u Leskovcu će igrati Dubočica i šabačka Metaloplastika. Utakmica u SRC Dubočica počinje od 19 sati.\nLeskovački muzičari pevaju za izgradnju koncertne dvorane\n14:05, 8. 5. 2018.\nVeć afirmisana muzička imena, ali i mladi talenti koji su rodom iz Leskovca, održaće u svom gradu humanitarni koncert kako bi sakupili novac i pomogli renoviranje zgrade Doma vojske, gde bi ubuduće trebalo da se nalazi Koncertna dvorana. Koncert se održava 15. maja u Hali sportova.


Vlast da sluša neistomišljenike ili će nas i dalje gušiti partokratija\nBeta\t 20. oktobra 2016. 14:45\nPredsednik Srpske akademije nauka i umetnosti (SANU) Vladimir Kostić savetovao je danas vlast u Srbiji da saslušaju one koji ne misle kao oni, inače će ljude u zemlji i dalje “gušiti” partokratija koja traje od osnivanja Srbije.\n“Ako država bude u stanju da razgovara sa različitim grupama i neistomišljenicima, ona će dobiti ideje i za sopstvenu budućnost. Mi moramo da širimo prostore demokratije kroz nezavisne institucije. Ovako, bojim se da će nas i dalje gušiti partokratija koja nas je gušila od osnivanja Srbije i nije se mnogo tu šta promenilo do sada”, rekao je Kostić za magazin Biznis.\nOn je ocenio da država ima mogućnosti za stvaranje bržeg ekonomskog i društvenog razvoja, ali dodao da se boji da partokratija još uvek vodi čitav niz elemenata odlučivanja.\n“Neki od njih se i neskriveno ponašaju kao vojnici sopstvene partije, što je pogrešno, o bilo kojoj partiji da je reč. I to ne važi samo za poslednju političku generaciju, iako možda neke stvari tek sada dolaze na videlo”, kazao je on.


NUNS :: Reforma :: Bez TV pretplate nema Lige šampiona i Holivuda\nNaslovna | Reforma | Bez TV pretplate nema Lige šampiona i Holivuda\n06. 08. 2013. Beograd\nKoje su posledice prelaska RTS i RTV na državni budžet\nBez TV pretplate nema Lige šampiona i Holivuda\nOdluka Vlade Srbije da prebaci Radio-televiziju Srbije i RTV Vojvodinu na državni budžet izazvala je zabrinutost među predstavnicima Evropske unije koji se bave slobodom medija.\nKako saznaje Danas, oni strahuju da bi unošenjem državnih para moglo da dođe i do pokušaja političke kontrole uređivačke politike javnog servisa, što je suprotno svim standardima EU.\nJedan od velikih problema, pre svega za gledaoce, predstavljaće i to što RTS i RTV ne bi ubuduće smeli da kupuju komercijalne sadržaje državnim novcem, odnosno morali bi da kupovinu programa kao što su utakmice fudbalske Lige šampiona ili holivudski hit filmovi, takozvani blokbasteri, plaćaju iz sopstvenih marketinških prihoda, za šta javni servisi nemaju dovoljno novca.\nTo praktično znači da će RTS i RTV morati da razdvajaju prihode i da za svaki dinar objašnjavaju gde je utrošen.\nU EU napominju za Danas da nema idealnog rešenja za RTS i RTV, ali da je za „EU jako važno da opstanu javni servisi“ i da „imaju dugoročan i stabilan priliv novca“, kao i da se za „RTV Vojvodinu nađe kvalitetno rešenje“, jer je reč o javnom servisu veoma važnom za jednu multietničku sredinu kakva je Vojvodina.\nNacrti zakona o elektronskim medijima i o javnim servisima trebalo bi da budu objavljeni danas ili sutra, prema najavama pomoćnika ministra kulture Dragana Kolarevića, kada će ujedno i početi javna rasprava o rešenjima kako regulisati ovu oblast. Ovim zakonom, podsetimo, predviđa se ukidanje pretplate za javni servis, a RTS i RTV će se u periodu od dve godine finansirati iz budžeta, o čemu je Danas prvi pisao.\nIako je više puta bilo najavljivano da će ovi predlozi zakona biti objavljeni, javna rasprava je odlagana, jer predstavnici vlasti nisu mogli da pronađu rešenje na koji način će obezbediti sredstva za finansiranje RTS. Ova dva medijska zakona, kao i novi zakon o javnom informisanju koji je već prošao javnu raspravu moraju da se usvoje najkasnije u septembru zbog izveštaja Evropske komisije o napretku Srbije.\nEkspertkinja Evropske komisije koja učestvuje u izradi medijskih zakona u Srbiji Sandra Bašić Hrvatin rekla je nedavno za Danas da je više puta upozorila vlasti u Srbiji da dobro razmisle o ideju da se pretplata ukine, jer „kada se jednom ukine biće je posle teško vratiti“.\nZa RTS 24 miliona evra\nRebalansom budžeta za ovu godinu u okviru sredstava Ministarstva finansija i privrede predviđeno je 2,4 milijarde dinara, odnosno 24 miliona evra za finansiranje javnog servisa, rečeno je Danasu ranije u Ministarstvu finansija. Generalni direktor RTS Aleksandar Tijanić, koji već neko vreme upozorava da je ova medijska kuća na rubu egzistencije, napomenuo je da je za funkcionisanje javnog servisa neophodno bar 80 miliona evra godišnje.\nPrava na prenos\nNajbolji fudbal Starog kontinenta gledaoci javnog servisa su ove godine mogli da prate samo sredom, jer je RTS otkupio paket prava prenosa koji sadrži „first-pick“ - važniji susret Lige šampiona tog dana, finalni meč i meč Super kupa. Arenasport je otkupila paket prava na sve utakmice utorkom i sredom.


B 2 K UD8\nSW6 YWA 2EK\nF M N 1NK\nProf. dr Branko Glavonjić je govorio na temu: Strateški pravci razvoja drvne i industrije nameštaja Srbije do 2022. godine, rekavši da je rad na strategiji otpočeo u oktobru 2016. godine i da je osnovni cilj strategije sagledavanje potencijala drvne i industrije nameštaja Srbije sa predlogom mera za povećanje konkurentnosti, zapošljavanja i izvoza. Detaljno je prikazao potencijale kojima raspolažu ove dve industrijske grane, probleme koji usporavaju njihov razvoj, kao i šanse koje treba iskoristiti u narednom periodu kako bi se njihov razvoj značajno ubrzao. Predstavio je viziju drvne i industrije nameštaja 2022. godine kao industrijskih grana koja bi trebalo da profitabilno izveze preko 60% svog društvenog proizvoda u kome bi preko 2/3 vrednosti trebalo da sačinjavaju proizvodi sa visokom dodatom vrednošću, a čiju okosnicu sačinjavaju velike domaće kompanije koje u svojim lancima vrednosti uključuju domaća mala i srednja preduzeća. Za ostvarivanje ovakve vizije drvne industrije i industrije nameštaja definisana su tri ključna strateška pravca razvoja: racionalno i sveobuhvatno korišćenje domaće drvne sirovine, jačanje konkurentnosti domaćih preduzeća i jačanje pozicija Srbije kao zemlje izvoznika nameštaja i proizvoda od drveta visoke dodate vrednosti.\nU drugom izlaganju Akcioni plan sa merama podrške razvoju drvne i industrije nameštaja do 2022. godine, profesor Glavojnić je naveo ciljeve, mere i aktivnosti koje je potrebno sprovesti u realizaciji akcionog plana za sprovođenje strategije. Koncept se sastoji od tri glavna stuba: racionalno korišćenje drvne sirovine, jačanje konkurentnosti i prepoznatljivost proizvođača iz Srbije u izvozu proizvoda visoke dodate vrednosti u okviru kojih su predložene mere, aktivnosti, nosioci i potrebna sredstva da bi se dostigli sledeći ciljevi: ukupni poslovni prihodi od preko jedne milijarde eura, izvoz od preko 700 miliona eura, spoljnotrgovinsmki suficit od preko 500 miliona eura i zaposlenost od preko 30.000 radnika. Za ostvarenje postavljenih ciljeva i realizaciju predviđene strategije projektovana su sredstva od 46,7 miliona evra, što će predstavljati oko 7,7% u odnosu na doprinose koje će sektor ostvariti prema javnim finansijama. Svoje izlaganje završio je konstatacijom: „Ako se navedeno ne ostvari, postoji realna opasnost da Srbija postane sirovinska baza inostranih kompanija, a drvna industrija će postati grana propuštenih prilika“.


Proizvođači mesa na udaru, dolazi kineska inspekcija - Naši u svetu\nObjavljeno 17/06/19 u 19:30\nUgovore koji će omogućiti izvoz svinjskog mesa i mlečnih proizvoda na kinesko tržište, kao i Memorandum o saradnji na uvozu i izvozu prehrambenih proizvoda i bezbednosti hrane, potpisali su danas u Beogradu ministar poljoprivrede Branislav Nedimović i zamenik ministra Generalne uprave carina NR Kine Žang Jiven.\nMinistar Nedimović je kazao da je sada preostalo potpisivanje sporazuma o fitosanitarnoj zaštiti i očekuje da će prve kineske inspekcije biti već narednih meseci i da će se naši proizvodi na tržištu Kine naći do kraja godine.\nOn je naglasio da očekuje da će to biti do Sajma poljoprivrede u Šangaju koji se održava u novembru.\n„Potpisivanje ovih dokumenata je strateška stvar za Srbiju u oblasti poljoprivrede zbog otvaranja kineskog tržišta za svinjsko meso i mlečne proizvode”, rekao je Nedimović novinarim nakon potpisivanja ugovora.\nOn kaže da je otvaranje kineskog tržišta bila želja domaćih proizvođača i istakao da je sledeći korak da obavesti kineske kolege koje su naše kompanije zainteresovane za izvoz.\nSinod SPC najavio sednicu o događajima u Crnoj Gori\nKineski stručnjaci procenjuju stanje u Srbiji: Najmanje 29 dana da se stabilizuje…\n“Stojimo uz tebe, Srbijo!”, snimak podrške našem narodu u borbi protiv…\nI Češka obustavlja izdavanje viza Kinezima


BalkanMagazin :: Svetski turizam izgubio 320 milijardi dolara u pet meseci ove godine\nčetvrtak, 27. avgust 2020 11:16\nTri puta veća šteta nego što je ova grana pretrpela u prvih pet meseci velike svetske finansijske krize, ugroženo je 120 miliona radnih mesta u ovoj grani\n(ilustracija: Upozorenje Ujedinjenih nacija na teškoće turističke privrede)\nUsled pandemije koronavirusa svetski turizam izgubio je u prvih pet meseci ove godine 320 milijardi dolara, saopštio je prekjuče u videobrifingu generalni sekretar OUN Antonio Gutereš (Guteres), upozorivši da je u pitanju treća najveća eksportna grana svetske privrede. To je, inače, tri puta veća šteta nego što je ova grana pretrpela u prvih pet meseci velike svetske finansijske krize 2009.\nOsim ovog gubitka, kako prenosi AFP, ugroženo je 120 miliona radnih mesta u ovoj grani, a od kojih zavise stotine miliona drugih zaposlenih.\nU periodu januar-maj ove godine zbog ograničenja i blokada smanjen je broj stranih turista u svetu za više od polovine a prihodi ove grane pali su još dublje. To je, prema Guterešu, izazvalo "veliki šok" u bogatim i razvijenim zemljama ali još više u zemljama u razvoju, posebno onim manjim, ostrvskim državama koje su velikim delom ekonomski zavisne od stranih turista. U nizu tih zemalja strani turizam učestvuje sa preko 20 posto u bruto društvenom produktu (BDP).\nTurizam, inače, zapošljava svakog desetog čoveka u svetu, a od ove delatnosi zavise još stotine miliona radnika u drugim privrednim delatnostima. Istovremeno, ova grana omogućava ljudima da upoznaju i uživaju u svetskom kulturnom i prirodnom bogatstvu i zbližava narode.


NOVA ODLUKA O MREŽI ŠKOLA U FOKUSU 29. SEDNICE: UMESTO OSAM ZATVORIĆE SE DVE ŠKOLE\n8 Jul 2019, 18:07 Požarevac SAT TV Tatijana Spasojević\nJEDNA OD GLAVNIH TAČAKA O KOJOJ JE BILO REČI NA 29. SEDNICI SKUPŠTINE GRADA POŽAREVCA JE SVAKAKO NOVA MREŽA ŠKOLA I PREDŠKOLSKIH USTANOVA NA TERITORIJI GRADA POŽAREVCA\nTema koja unazad mesecima zaukuplja pažnju javnosti je mreža škola i vrtića na teritoriji grada Požarevca pa je jedna od tačaka na dnevnom redu 29. Sednice skupštine grada Požarevca bila i razmatranje predloga odluke o mreži javnih osnovnih škola na teritoriji grada Požarevca.\nNa ovoj sednici lokalni parlament je usvojio novi predlog odluke o mreži osnovnih škola na teritoriji grada Požarevca, jer se, nakon burnih diskusija sa roditeljima i prosvetnim radnicima,ministarstvo nije saglasilo sa prethodnom odlukom koju je Skupština Grada Požarevca usvojila na sednici u martu.\nPrvom odlukom , predviđeno je ukidanje četvorogodišnje škole u Prugovu, a učenici iz tog mesta nastavu bi pohađali u matičnoj školi u Lučici, kao i ukidanje četvorogodišnje škole u naselju Rečica, čija deca bi išla u školu u Kličevcu. Predviđeno je još i gašenje četvorogodišnje škole u Maruljevcu, Bubušincu i Bratincu, odakle bi đaci išli u centralnu školu u Bradarcu, zatim iz Nabrđa u Trnjane, a iz Kasiodola i Beranja u Bare. Umesto toga, najnovijom mrežom osnovnih škola predviđeno je da se zatvore samo dve škole – u Nabrđu i Maljurevcu.\nNa ovoj sednici obrazloženje novg predloga odluke dao je Dragan Tošić, predsednik Komisije za izradu predloga odluke o mreži javnih predškolskih ustanova i osnovnih škola na teritoriji grada Požarevca.\nVeliki broj odbornika javljao se za reč kada je bilo reči o ovoj tački na sednici a detalje možete pogledati na linku sa današnje sednice.\nPitanje predškolskih ustanova je takođe pitanje koje godinama unazad jedan od problema u gradu Požarevcu jer je evidentno da nema dovoljno kapaciteta da se smeste sva deca u postojećim objektima pa se postavljalo pitanje adaptacije i pojedinih objekata u seoskim naseljima .\nUtvrđena lokacija tezgi povodom osmomartovskog praznika\nGradsko veće Grada Požarevca donelo je odluku o utvrđivanju lokacije i načina korišćenja površine javne namene…\nNagrađeni učenici generacije i prosvetni radnici\nU Požarevcu je obeležen Dan prosvetnih radnika u skladu sa epidemijskom situacijom i merama koje je prate.\nMinistar prosvete Mladen Šarčević izjavio je da je pripremljeno nekoliko modela školovanja od septembra meseca.Roditelji…


Radovanović: Predugo čekali kredit IRB-a | Palelive.com\nPočetna Regija Istočno Sarajevo Radovanović: Predugo čekali kredit IRB-a\nRadovanović: Predugo čekali kredit IRB-a\nISTOČNO SARAJEVO – Gradonačelnik Istočnog Sarajeva Vinko Radovanović rekao je danas da grad više nije mogao da čeka na kredit Investiciono-razvojne banke RS za završetak izgradnje administrativnog centra, pa su donijeli odluku o kreditnom zaduženju kod Evropske razvojne banke ili Komercijalne banke.\nOn je rekao na sjednici Skupštine grada da će kreditna sredstva od četiri miliona KM biti utrošena u drugu završnu fazu izgradnje i izrazio nadu da će administrativna zgrada biti završena krajem iduće godine.\nRadovanović je podsjetio da je grad raskinuo ugovor sa „Mega-projektom“, koji je insistirao na promjeni načina izvođenja radova, i da je raspisan novi tender za izvođača radova.\nOdbornik SNSD-a Marko Vidaković je istakao da oni snažno podržavaju gradnju administrativnog centra, ali se ne slažu sa načinom na koji se to odvija.\nVidaković je ponovio da je grad odustao od povoljnog kredita IRB-a, jer su poslali nepotpunu dokumentaciju.\nOdbornici SNSD-a su tražili na uvid kompletnu projektnu i tendersku dokumentaciju, jer misle da izvođač radova „Mega-projekt“ nije izabran kao ekonomski najpovoljniji ponuđač, već kao izvođač sa ekonomski najnižom cijenom.\nU administrativni centar je u 2009. godini uloženo oko 5.800 KM, u 2010. godini oko 114.600 KM, a u ovoj godini 483.140 KM.\nPrethodni članakDonirani posteljina i oprema za bebe\nNaredni članakPoslodavci traže 775 pripravnika


SKGO počeo elektronsku obuku zaposlenih u lokalnim samoupravama o ekonomskom razvoju | Radio Luna\nSKGO počeo elektronsku obuku zaposlenih u lokalnim samoupravama o ekonomskom razvoju\nStalna konferencija gradova i opština (SKGO) počela je elektronsku sertifikovanu obuku predstavnika lokalnih samouprava koja se odnosi na lokalni ekonomski razvoj, a čiji je cilj da se potencijali i resursi gradova i opština iskoriste na najbolji način.\nNa uvodnom sastanku, uoči četvoronedeljne obuke, istaknuto je da su se za ovo usavršavanje prijavila 133 predstavnika lokalnih samouprava iz čitave Srbije.\nCilj obuke je da službenici na lokalnom nivou razviju kapacitete i unaprede znanje za analiziranje podataka i donošenje odluka od značaja za lokalni ekonomski razvoj u sektorima koje prepoznaju kao konkurentne na lokalnom nivou.\nPredvidjeno je da na obuci polaznici obrade devet teme medju kojima su one o komparativnim i konkurentskim prednostima lokalne samouprave, o merama podrške preduzetništvu, oblicima investiranja sa posebnim osvrtom na javno-privatno partnerstvo, o izradi investicionog programa.\nGeneralni sekretar SКGO DJordje Staničić rekao je da će na kraju obuke polaznici dobiti sertifikat Nacionalne akademije za javnu upravu koja je u skladu sa programom stručnog usavršavanja zaposlenih u jedinicama lokalne samouprave.\nDodao je da je u pitanju mentorska obuka koja svakoga dana, u trajanju od pola sata, daje mogućnost učenja uz posao.\n„Kroz obuku se daju osnovna znanja polaznicima, ali potrudićemo se da kroz pakete podrške jednom broju opština koje su se prijavile omogućimo i sveobuhvatniju obuku zaposlenih“, kazao je Staničić.\nPodsetio je da su obuke i usavršavanje zaposlenih u lokalnim samoupravama postale deo zakona, a u vezi su i sa karijernim napredovanjem.\n„Mi smo u poslednjih pet godina obučili oko 4.000 ljudi u različitim oblastima, a ova je specifična, jer je od 2007. godine lokalni ekonomski razvoj u nadležnosti lokalnih samouprava“, rekao je Staničić.\nObuku su podržali Vlada Norveške u okviru programa „Podrška lokalnim samoupravama na putu ka EU“, kao i Američka agencije za medjunarodni razvoj (USAID).\nProjektni menadžer USAID Siniša Čadjo rekao je da je poboljšanje administrativnih kapaciteta lokalnih samouprava bitno za privlačenje investicija i kreiranje novih radnih mesta.\nDodao je da je uloga lokalnih vlasti da omogući povoljniju poslovnu klimu i pojednostavi procedure za poslovanje, kako bi ulagači došli i ostali.\nsimilar resource site 29/11/2019\nsimilar resource site http://sougo-coaching.jp/userinfo.php?uid=88640


Komesar Han u Tirani na Danima medija EU-Zapadni Balkan: jačanje medija na Zapadnom Balkanu\nVi ste ovde:Početna»Vesti»Komesar Han u Tirani na Danima medija EU-Zapadni Balkan: jačanje medija na Zapadnom Balkanu\nBy Jovan objavljeno\t 08/11/2017 Vesti\nKomesar za evropsku susedsku politiku i pregovore o proširenju, Johanes Han, boraviće u Tirani u Albaniji od 8. do 10. novembra gde će učestvovati u Danima medija EU-Zapadni Balkan.\nDogađaj će okupiti preko 250 predstavnika medija i medijskih organizacija kao i tvorce politika iz EU i sa Zapadnog Balkana koji će razgovarati o slobodi izražavanja, ekonomskoj održivosti medijskog sektora i ulozi medija u pristupnom procesu.\nKomesar Han je uoči posete izjavio: „Sloboda izražavanja je jedna od osnovnih sloboda EU i kao takva predstavlja kamen temeljac procesa proširenja u kom je snažna i nezavisna štampa pokretač demokratske transformacije. Sloboda izražavanja je jedan od stubova svakog otvorenog i naprednog društva. Dani medija će otvoriti nove teme kako bi se medijska situacija na Zapadnom Balkanu sagledala iz različitih aspekata, kao što je na primer promena medijske slike koja zahteva nove, inovativne poslovne modele. Uveren sam da će ova konferencija dati novi zamah jačanju slobode medija i formiranju dinamičnije, raznovrsnije i ekonomski održivije medijske slike u regionu, koja će moći da se uhvati u koštac sa velikim izazovima u tom sektoru“.\nIzveštaji sa dva panela i šest radionica će biti iskorišćeni za formulisanje konačnih zaključaka konferencije koje će komesar Han predstaviti u petak. Rezultati konferencije će pomoći Evropskoj uniji da prilagodi svoj pristup kada je u pitanju pružanje podrške i jačanje medijskog sektora na Zapadnom Balkanu.\nViše informacija o Danima medija je dostupno ovde


Piksi imao šta da vidi: Srbi "pakovali" golove širom Evrope\nFudbal Autor:Nebojša Todorović23. avg. 202110:57\nFudbaleri Srbije okupiće se uskoro pred nastavak kvalifikacija za Mundijal 2022. u Kataru, a iza sebe su imali dobar klupski vikend.\nNa Ostrvu je Aleksandar Mitrović nastavio sa golovima u dresu Fulama, otključao he bravu Hala (2:0), a isto je prethodno učinio u duelima sa Milvolom i Hadersfildom.\nDovoljno za tri gola u sezoni i lidersku poziciju u Čempionšipu.\nPočela je i Serija A, i već na startu dobro izdanje srpskih reprezentativaca. Mnogi od njih dobili su visoke ocene za učinak od inače strogih italijanskih izveštača. Sergej Milinković-Savić slavio je na gostovanju Empoliju (1:3) i postigao prvi ovosezonski gol za Lacio, kod drugog je bio asisistent.\nUlogu asistenta i strelca imao je i raspoloženi Filip Đuričić u pobedi Sasuola u Veroni rezultatom 3:2. Za domaći tim dobru partiju pružio je Darko Lazović (asistent kod jednog gola), Ivan Ilić je u igri bio od 72. minuta, dok je Đuričić zamenjen u 83.\nSlavlje srpskih fudbalera u Fjorentini; Foto: EPA-EFE/ETTORE FERRARI\nSaša Lukić je bio starter za Torino u porazu od sa Atalante 1:2.\nUzbudljiv meč viđen je na Olimpiku, Roma je slavila 3:1 protiv Fjorentine za koju su nastupali Dušan Vlahović i Nikola Milenković. Naš defanzivac je postigao lep gol za izjednačenje, ali Rimljani su do kraja meča uspeli da trijumfuju.\nObojica su odigrala celu utakmicu, Aleksa Terzić je ostao na klupi, povratnik Matija Nastasić nije se našao u protokolu.\nU Bundesligi standardan je bio Filip Kostić u dresu Ajntrahta iz Frankfurta koji je remizirao (0:0) sa Augsburgom, kao i Mijat Gaćinović (igrao od 79. minuta) sa Union Berlinom (2:2).\nU Cvajti je Miloš Veljković bio starter i osvojio bod sa Verderom (0:0) na gostovanju Karlsrueu.\nMladi defanzivac Strahinja Pavlović počeo je i drugi vezani ligaški meč u Monaku, ovaj put u porazu od Lensa (0:2). U Ligi 1 beležimo i odbrane Predraga Rajkovića za Rems koji je osvojio bod u Mecu (1:1), Mihailo Ristić je slavio sa Monpeljeom protiv Lorijena (3:1), naš reprezentativac je igrao od 72. minuta.\nKolo u La Ligi se završava ovog ponedeljka kada Sevilja Marka Dmitrovića i Nemanje Gudelja dočekuje Hetafe Nemanje Maksimovića i Stefana Mitrovića.\nZa vikend je Uroš Račić u dresu Valensije bio starter i dao doprinos u osvojenom bodu na gostaovanju Granadi (1:1). Real je odigrao 3:3 na gostovanju Levanteu, a Luka Jović je igrao poslednjih 10-tak minuta kada su gosti iz Madrida uspeli da stignu do boda.\nBivši golman Voždovca Marko Ilić bio je među stativama u pobedi svog Kortrijka od 2:0 u gostima Sent Trudenu.\nSvakako treba istaći i odličnu formu novog A reprezentativca Veljka Birmančevića. Bivši igrač Čukaričkog je jedan od najzaslužnijih za sjajne rezultate Malmea u kvalifikacijama ua Ligu šampiona (postigao gol protiv Rendžersa i Ludogoreca), a sada je bio strelac prvog gola u meču švedskog šampionata protiv Degeforša (3:0).\nDušan Tadić, kapiten Srbije i Ajaksa, gostovao je sa „kopljanicima“ Tventeu i osvojio „samo“ bod (1:1), „samo“ jer nas je klub iz Amsterdama navikao da dominira u Erediviziji.\nLige peticeSrbi u Evropisrpski fudbal


O čemu su razgovarali šeik iz Emirata i Tomislav Nikolić? – Nadlanu.com\nO čemu su razgovarali šeik iz Emirata i Tomislav Nikolić?\nObjavljeno 9. jan 2013. / 17:58:16\nPredsednik Nikolić je, u razgovoru sa šeikom Muhamedom bin Zajedom al Nahjanom istakao značaj saradnje između Srbije i UAE, posebno u sferi poljoprivrede, visokih tehnologija i u razvoju odbrambenih tehnologija i specijalizovane industrije, saopštila je Pres služba predsednika Srbije.\nPROČITAJ I: Prvi arapski šeik doputovao u Beograd\nU razgovoru su istaknute su višestruke mogućnosti unapređenja i razvoja bilateralnih odnosa između Srbije i UAE.\n"Tokom razgovora visokih delegacija posebno su istaknute perspektive unapređenja ekonomskih odnosa između Srbije i UAE, kao i uspostavljanje sveobuhvatne saradnje u okviru realizacije najavljenih zajedničkih projekata", navodi se u saopštenju.\nNikolić je u razgovoru sa prestolonaslednikom Ujedinjenih Arapskih Emirata predvodio državnu delegaciju u kojoj su bili predsednik Vlade Srbije Ivica Dačić, prvi potpredsednik Vlade Aleksandar Vučić, potpredsednici Vlade Jovan Krkobabić i Rasim Ljajić i ministar finansija i privrede Mlađan Dinkić\nšeik muhamed bin zajedtomislav nikolić


Okvirni cilj javno-privatnog partnerstva je da se poboljša pružanje javnih usluga građanima u slučaju kad su veliki zahtjevi pred javnim sektorom i kad postoji nedostatak budžetskih sredstava za finasiranje javnih potreba.\nPomoćnik ministra finansija RS Radmila Mihić, obrazlažući predloženo zakonsko rješenje, naglasila je da se u ovom zakonu prepoznaju dva osnovna oblika javno-privatnog partnerstva, i to ugovorni oblik u kojem se partnerstvo zasniva na ugovornim vezama i institucionalni oblik u kome partnerstvo uključuje u saradnju i posebni subjekt.\nOna je dodala da koncesije i dalje ostaju uređene Zakonom o koncesijama, odnosno ne tretiraju se Zakonom o javno privatnom partnerstvu.\n“Javni sektor se u ovim ovim procedurama javlja kao ponudilac saradnje i to je eksplicitno navedeno u zakonu, jer je javni sektor taj koji odgovara za javne usluge i on treba da definiše vrste i obim poslova koji treba da mu ponudi privatni sektor i on treba da traži odgovarajući kvalitet privatnih usluga”, rekla je Mihićeva.\nOna je naglasila da sama procedura pokretanja javno-privatnog partnerstva podrazumijeva da Vlada RS ili druge javne ustanove predlože studiju opravdanosti, na koju dobija saglasnost resornog ministarstva, a da se potom pokreće proceduru izbora privatnog partnera.\nMinistar finansija RS Aleksandar Džombić zahvalio je narodnim poslanicima za iskazanu podršku Zakonu, izražavajući nadu da će se po izradi podzakonskih akata doći do kvalitetnog uređenja ove važne oblasti.\nPoslanik SNSD-a Zora Vidović istakla je da je u pitanju izuzetno važan zakon koji nudi mogućnost partnerstva kojim će se poboljšati uslovi života građana u većoj mjeri nego što je to moguće budžetskim sredstvima.\nPoslanik DNS-a Spomenka Stevanović pozdravila je donošenje ovakvog zakona i naglasila da u njegovoj primjeni treba obratiti pažnju na sprečavanje zloupotreba prilikom ostvarivanja partnerstva.\nPoslanik SDS-a Dušan Stojičić predložio je nekoliko tehničkih izmjena u zakonskom tekstu kojim bi se precizirale odredbe ovog, kako je rekao, veoma važnog zakona.


RIK počela izborni proces, predaja lista do 8. aprila - Sandžak Haber - Sandžačke Internet Novine\nNaslovnaVijestiRIK počela izborni proces, predaja lista do 8. aprila\nRIK počela izborni proces, predaja lista do 8. aprila\nRepublička izborna komisija danas je zvanično počela izborni proces i utvrdila da će glasački listići biti led sive boje, kontrolni listići roze boje, dok je rok za predaju izbornih lista 8. april, izjavio je danas predsednik RIK Dejan Đurđević.\nĐurđević je novinarima posle sednice, na kojoj su doneta uputstva za sprovođenje izbora i utvrđeni obrasci za sprovođenje svih izbornih radnji, rekao da je upućen zahtev Vladi Srbije da se odobre sredstva iz tekuće budzetske rezerve za finansiranje vanrednih parlamentarnih izbora.\nPrema projekciji, izbori bi trebalo da budu jeftiniji za 100 miliona dinara u poređenju sa izborima 2014. godine, rekao je Đurđević.\nOn je istakao da će RIK objaviti sve obrasce na svom sajtu i od tada će stranke moći da počnu prikupljanje potpisa i pripremu izbornih lista.\nĐurđević je odbacio tvrdnje nekih političkih stranaka da su obrasci utvrđeni unapred i već podeljeni, rekavši da će obrazac tek sad biti napravljen, na osnovu konkretnih sugestija svih političkih grupacija u RIK-u.\n“Najvažniji obrazac, a to je izjava birača, koji podržava izbornu listu, utvrđen je na sednici RIK-a tako što je svaka grupacija, pa i predstavnici opozicionih stranaka, predložila izmenu, te je obrazac autentično utvrđen na današnjoj sednici RIK-a”, rekao je Đurđević.\nKako je dodao, upućen je i zahtev Kancelariji za Kosovo i Metohiju da zvanično stupi u komunikaciju sa Misijom OEBS-a i podnese izveštaj o tome na koji način mogu da se organizuju izbori na toj teritoriji.\nĐurđević je dodao da će izborni materijal štampati Službeni glasnik.\nPrethodni tekstUmro Ekrem Jevrić\nSledeći tekstPazar se svakim danom sve više ulepšava i uređuje!


Kakvu je misterioznu "važnu probu" izvela Severna Koreja? - Global Defence\nPoslednji satelitski snimak poligona Sohae (foto: Planet)\n08/12/2019 Saša Radomirović 0\nU priobalnom delu na severozapadu zemlje, nedaleko od granice sa Kinom, Severna Koreja izvela je „veoma značajno testiranje“. Ovo „značajno testiranje“, kako je prenela državna televizija KCNA, dogodilo se u subotu u mestu Tongčangri, na poligonu Sohae namenjenom za lansiranje satelita.\nVest o testiranju dolazi, verovatno ni malo slučajno, svega nekoliko sati nakon što je Kim Song, ambasador Severne Koreje pri Ujedinjenim nacijama, sa pregovaračkog stola odbacio bilo kakvu denuklearizaciju njegove zemlje.\nSatelitski snimak načinjen od 5. do 7. decembra gde se može videti određena aktivnost na poligonu Sohae\nVlasti u ovoj komunističkoj zemlji ostali su mistični po pitanju šta je bio predmet „uspešnog“ testiranje od „strateškog značaja“. Pjogjang je ranijih godina poligon Sohae koristio za testiranje raketnih motora i lansiranje pomenutih satelita. Ne samo da su se na tom mestu testirale rakete za svemirski program, već su stručnjaci podjednako radili i na razvoju interkontinentalnih balističkih raketa baziranih na sličnoj tehnologiji.\nPrilično je izvesno da je predmet mističnog testiranja bio raketni motor pogonjen na čvrsto gorivo\nUpravo su u martu 2017. godine u Tongčangriju vršena kompleksna opitovanja novih motora visokog pritiska, namenjenih za sporne interkontinentalne balističke rakete Hvasong-14 i Hvasong-15. Uzimajući ove informacije u obzir, prilično je izvesno da je predmet mističnog testiranja bio raketni motor pogonjen na čvrsto gorivo.\nSatelitski snimak poligona Sohae (foto: Planet)\nSeverna Koreja već neko vreme radi na razvoju motora na čvrsto gorivo za interkontinentalne balističke rakete koje su, inače, pogonjene na tečno. Čvrsta goriva ne samo da obezbeđuju sigurniji transport, već je i brzina pripreme rakete za lansiranje znatno veća.\nStoga bi ugradnja novih motora na Hvasong-14 i Hvasong-15 nesumnjivo povećala njihovu operabilnost. Takođe, bio bi to jasan znak da je ova zemlja, uprkos odsustvu testiranja interkontinentalnih projektila, u međuvremenu dodatno ovladala na polju raketne tehnologije.\nPoligon Sohae ponovo u funkciji\nOno što je, takođe, privuklo pažnju jeste lokacija na kojoj je testiranje izvedeno. Na prvom samitu održanom u Singapuru između lidera Severne Koreje i SAD, Kim Džong Un rekao je Donaldu Trampu da su glavne lokacije za testiranje raketnih motora, među kojima i Sohae, u procesu uništenja.\nZa pojedine analitičare bio je to znak da je Kim spreman da učini određene ustupke u pogledu denuklearizacije zarad uklanjanja sankcija, dok su drugi to videli kao pregovarački trik.\nSatelitski snimci objavljeni kasnije sa poligona Sohae jesu ukazivali na rastavljanje pojedinih delova za testiranje motora. Međutim, prošlog marta južnokorejska obaveštajna služba uz pomoć SAD došla je do informacije da Pjongjang radi na vraćanju poligona u operativno stanje.\nPrekid testiranja motora nije bilo predmet razgovora između Tramp i Kima\nUkupno gledano, iako je Kim ponovo vratio u pogon poligon Sohae- ako je ikad i bio u potpunosti napušten- činjenica je da se Severna Koreja i dalje drži ključne odredbe sa prvog samita u Singapuru, a to je da neće lansirati interkontinentalne balističke rakete.\nSusret Donalda Trampa i Kim Džong Una (foto: Reuters)\nSam prekid testiranja motora nije bilo predmet razgovora između Tramp i Kima, što implicira da Pjongjang nije prekršio krucijalno obećanje. Za Trampa je to očigledno najbitnije, što se može videti kroz ne tako oštru izjavu koju je dao povodom saznanja o aktivnostima u Tongčangriju.\nOno što oba lidera čini zajedničkim jeste njihova nepredvidljivost u donošenju odluka\nPoslednji potez Kim Džong Una može da se tretira kao dodatan pritisak na SAD kako bi se nastavili pregovori. Pjongjang je dao rok Trampu do 31. decembra da izađe sa novim planom za pregovore, koji bi u prvi plan isticao uklanjanje uvedenih sankcija. Tako je „lopta“ prebačena u Trampovo dvorište po pitanju odluke o daljim pravcima pregovora.\nRakete kao faktor odvraćanja i dovođenja za pregovarački sto\nKim Džong Un koristeći se raketnim naoružanjem koje poseduje, mesecima unazad pokušava da izdejstvuje nekakav vid uklanjanja uvedenih sankcija. Od početka maja do danas izvedeno 13 raketnih lansiranja, uglavnom mobilnih višecevnih balističkih raketa kratkog dometa.\nSeverna Koreja uložila je u 2018. godine više napora u razvoj i unapređenje višecevnih raketnih sistema, koji nisu predmet spora sa SAD. Njihova testiranja pokazala su da je Pjongjang u mogućnostima da pokrije čitavu teritoriju Južne Koreje sa salvom raketa dometa do 400 km, poput sistema KN-25, zatim KN-23 koji po izgledu liči na ruski 9K270 Iskander, ali sa raketnim sistemom koji po svom izgledu podseća na američki MGM-140, prvi put testiran u avgustu.\nSeverna Koreja uložila je u 2018. godine više napora u razvoj i unapređenje višecevnih raketnih sistema, koji nisu predmet spora sa SAD\nPjongjang je nesumnjivo unapredio svoju balističku raketnu tehnologiju kratkog dometa. U ranijem periodu, jedina raketa u toj klasi sa maksimalnim dometom do 200 km, bila je sa višeraketnog sistema KN-09, kojom se mogao dostići isključivo severniji deo Južne Koreje. Sada, ne samo što je na novim sistemima povećan domet, već je i omogućeno da se sa jednim baražem pokrije velika površina.\nOve rakete ne samo što mogu biti pretnja za Južnu Koreju, već i za 23,500 američki vojnika stacioniranih u toj zemlji. Upravo je to karta na koju igra Kim Džong Un, da se ne zaplaši samo zemlja sa kojom je tehnički i dalje u ratu, već i država čije su sankcije godinama unazad urušile ekonomiju njegove države.\nU slučaju daljih zaoštravanja odnosa, ne treba isključiti mogućnost ponovnog uključivanja interkontinentalnih balističkih raketa\nDa li će Kimove rakete kao faktor odvraćanja, ali i sredstvo dovođenja za pregovarački sto uroditi plodom ostaje da se vidi u narednom periodu. Ono što oba lidera čini zajedničkim jeste njihova nepredvidljivost u donošenju odluka. Stoga je teško sa sigurnošću reći u kom pravcu bi mogao da ide dalji odnos dveju zemalja, ukoliko se Tramp ne oglasi sa planom do 31. decembra do kada je Kim Džong Un postavio rok.\nUkoliko bi stvari ostale nepromenje, mogli da budemo svedoci daljih lansiranja ne samo postojećih raketa, već i nekih novih koji će se tek pojaviti. U slučaju daljih zaoštravanja odnosa, ne treba isključiti mogućnost ponovnog uključivanja interkontinentalnih balističkih raketa Hvasong-14 i Hvasong-15 u Kimov „lansirni program“.\nTagovi:Južna Koreja SAD Severna Koreja Testiranje


Gojković: Zabrinuta sam za zdravlje troje poslanika, Obradović u kvazi štrajku\nPredsednica Skupštine Srbije Maja Gojković\nPredsednica Skupštine Srbije Maja Gojković izjavila je da je "ozbiljno zabrinuta za zdravlje poslanika Miladina Ševarlića, Aleksandra Martinovića i Sandre Božić" i dodala da su oni istrajni da „izdrže štrajk glađu da bi ispunili svoje unapred zacrtane ciljeve".\n"Već drugi dan sede ovde na suncu, ne uzimaju nikakvu hranu“, rekla je Gojković na konferenciji za novinare u holu Skupštine Srbije i dodala da njihov apel "ne sme da padne u senku kvazi štrajka glađu Boška Obradovića".\nPoslanici vladajuće Srpske napredne stranke Aleksandar Martinović i Sandra Božić ispred Skupštine Srbije, 11. maj\nOna je navela da lider opozicionog pokreta "Dveri" Boška Obadovića sporvodi "takozvani štrajk kakav do sada u istoriji štrajkova glađu nismo imali prilike da vidimo".\n"Juče (nedelja) kada su kamere sklonile, Obradoviću su prišli Dragan Đilas i Borko Stefanović (lideri opozicionog Saveza za Srbiju) i posle kraćeg razgovora dostavili su mu kesu i on se povukao u zdanje Skupštine. Ne znamo šta se dešavalo u Skupštini osim da se on dobro naspavao, a sada kada ste vi tu je ponovo izašao napolje. Ostavljam građanima Srbije da sami ocene da li se tu radi o štrajku glađu ili o loše režiranoj predstavi", rekla je Gojković.\nLider opozicionog pokreta "Dveri" Boško Obradović (desno) na stepeništu ispred Skupštine Srbije, 11. maj\nČetiri poslanika vlasti i opozicije u Skupštini Srbiji nastavili su u ponedeljak štrajk glađu, koji su započeli na stepeništu ispred parlamenta u nedelju, 10. maja tokom prepodneva.\nPrvi je štrajk počeo samostalni poslanik Miladin Ševarlić zbog, kako je rekao "neprimenjivanja Rezolucije 1244 na Kosovu i kršenja teritorijalnog intetgriteta i suvereniteta Srbije", a zatim mu se u znak podrške pridružio i lider "Dveri" Boško Obradović koji zahteva obustavljanje izbornog procesa.\nGojković pozvala građane na izbore\nPredsednica Skupštine Maja Gojković izjavila je da je na sednici Republičke izborne komisije (RIK) u ponedeljak ponovo pokrenut proces za izbore raspisane za 21. jun.\nGojković je pozvala građane da izađu na izbore i glasaju za neku od ponuđenih lista i da time, kako je navela, opredele kako će izgledati Skupština.


BalkanMagazin :: Naftaši se okreću zelenoj energiji\nNaftaši se okreću zelenoj energiji\nutorak, 24. maj 2016 00:00\nU želji da ubuduće obezbede alternativne prihode, koji bi nadomestili zaradu od poslova sa naftom i gasom velike evropske naftne kompanije se okreću obnovljivim izvorima energije, planirajući ulaganje od čak 2,5 milijarde dolara.\nNakon što su izgubile milijarde dolara tokom dvogodišnjeg trenda pojeftinjenja sirove nafte na tržištima najveće evropske naftne kompanije intenziviraju svoj ulazak u obnovljivu energiju u potrazi za izvorima svojih budućih prihoda. Šel, Eni, Total i Statoil najavili su u proteklih nekoliko nedelja ukupna ulaganja u zelenu energiju od otprilike 2,5 milijarde dolara u nastojanju da diverzificiraju svoje osnovno poslovanje – gasni i naftni biznis.\nFrancuska naftna kompanija Total objavila je da želi da u narednih 20 godina postane lider u obnovljivim izvorima energije i skladištenju električne energije. Među evropskim srodnim kompanijama najavila je najveća ulaganja u zelenu energiju.\nNedavno je za 1,1 milijardu dolara Total kupio firmu koja se bavi skladištenjem energije Saft. Od 2011. godine drži i većinski udjel u proizvođaču solarnih panela SunPower.\nTi poslovi deo su Totalove izražene ambicije, a kako bi ubrzala aktivnosti na tom području kompanija će od 1. septembra zaposliti i člana izvršnog odbora koji će voditi novi sektor za gas, obnovljive izvore i energiju.\n"Ljudi inoviraju kada su priterani uza zid. Morate inovirati, jer ako se samo držite svoje pozicije jednostavno ne možete stvarati novac", rekao je prošle nedelje izvršni direktor Totala, Patrik Pujan.\nŠel, najveća evropska naftna kompanija, takođe, osniva odeljenje posvećeno novim energijama, u koje će inkorporirati svoju proizvodnju energije iz vetra i sunca, kao i ulaganja u vodonik i biogorivo, pokazuju interni dokumenti koje je Reuters dobio na uvid.\nBP je nedavno podigao svoju procenu globalne proizvodnje struje iz zelenih izvora do 2035. godine na 15 odsto.\n"Te kompanije imaju na hiljade milijardi dolara naftnih rezervi u svojim knjigama. No, za 10 godina, ako se nastavi smanjivati troškovna kriva solarne energije, a tehnologija baterija omogući transport energije gdje god nam se ukaže potreba, hoće li se te rezerve ikada početi crpiti?", pita se Ben Varen, čelnik za financiranje energetike i zaštite okoline pri konsultantskoj firmi Ernst&Jang.\nIpak, zasad su najavljena ulaganja toga sektora u zelenu energiju neznatna, s obzirom na njihova ukupna kapitalna ulaganja.\nNa primer, Šelova najavljena ulaganja od 200 miliona dolara u nove energetske aktivnosti manja su od 1 % njegovih ukupnih kapitalnih ulaganja, koja se godišnje kreću oko 30 milijardi dolara.\n"U ovom trenutku ulaganja velikih naftnih kompanija u obnovljive izvore su mala u odnosu na njihov ukupni kapital, a s obzirom na rane faze, ne ostvaruju se ni značajniji povrati", ocjenjuje Rohan Murfi, jedan od direktora u Allianz Global Energy fondu, koji ulaže u kompanije poput Šela i Totala.


Olmert ponudio Abasu teritoriju veličine Zapadne obale\nPredsednik Palestinske uprave Mahmud Abas potvrdio je da mu je bivši izraelski premijer Ehud Olmert ponudio zemlju pored pojasa Gaze u zamenu za blokove jevrejskih naselja koje jevrejska država namerava da anektira na Zapadnoj obali.\nAbas je precizirao da bi predložena razmena dala Palestincima teritoriju koja bi bila jednaka površini Zapadne obale.\nAbas je negirao izveštaje da je bivša izraelska ministarka spoljnih poslova Cipi Livni ubedila Palestince da odbiju ponudu zbog krivične istrage protiv Olmerta i činjenice da on ubrzo neće biti na funkciji premijera.\n"Livnijeva se nije mešala. Poznato mi je da je postojala napetost između nje i Olmerta, ali ja sam pregovorao s njim i osetio da smo mogli postići sporazum," kazao je Abas, prenosi AP.\nPalestinski lider je objasnio da je bio zakazan sastanak između pregovarača, ali da su pregovori okončani zbog početka tronedeljne ofanzive na pojas Gaze 27. decembra 2008, a ponuda koju je pomenuo data je u septembru, ali Abas nikada na nju nije odgovorio.


Ministar Darmanović u Bratislavi: Brža integracija Zapadnog Balkana u EU od suštinske važnosti za dalji razvoj regiona\nDatum objave: 28.05.2019 16:37 | Autor: MVP\nMinistar vanjskih poslova prof. dr Srđan Darmanović učestvovao je danas na sastanku šefova diplomatija Višegradske grupe (V4) i država Zapadnog Balkana, održanom u Bratislavi u okviru slovačkog predsjedavanja V4. Na sastanku su razmotreni modaliteti ubrzavanja reformi i integracionog procesa na Zapadnom Balkanu, te razmijenjena mišljenja o zajedničkoj evropskoj budućnosti u kontekstu savremenih izazova sa kojima se suočava međunarodna zajednica.\nMinistar Darmanović je naglasio da je pomoć država V4 u reformskom procesu Crne Gore veoma značajna, te da njihova čvrsta podrška integracionim aspiracijama država regiona doprinosi bržem pristupanju evropskim i evroatlantskim strukturama.\n„Bili smo svjedoci ozbiljnih izazova za Evropsku uniju u prethodnom periodu, ali i pored toga, perspektiva proširenja, koje se često predstavlja kao najuspješnija politika Unije, veoma je izvjesna i važno je da bude dodatno osnažena u narednom periodu“, naglasio je šef crnogorske diplomatije. Na toj liniji, izrazio je uvjerenje da će pitanje proširenja biti visoko na agendi novog sastava Evropske komisije i Parlamenta, uz poštovanje pristupa individualnog ocjenjivanja napretka država kandidata.\n,,Brža integracija Zapadnog Balkana u Evropsku uniju od suštinske je važnosti za dalju stabilizaciju i ekonomski napredak regiona”, istakao je ministar Darmanović i dodao da kontinuitet integracionih procesa ostaje najefektivniji katalizator reformi u državama Zapadnog Balkana. Naglašavajući da proširenje predstavlja dvostrani proces, ministar je ponovio da je Crna Gora čvrsto i odlučno posvećena realizaciji obaveza na putu ka punopravnom članstvu u EU.\nNa sastanku je ocijenjeno da će bliža regionalna saradnja u kontekstu evropske integracije i realizacija zajedničkih projekata doprinijeti održivom ekonomskom razvoju i daljoj stabilnosti regiona. Posebno je naglašena važnost većeg prisustva Unije na Zapadnom Balkanu, uz nastavak sprovođenja reformi u pogledu vladavine prava i unaprjeđenja institucionalnog okvira.\nMinistar Darmanović se na marginama sastanka sastao sa ministrom vanjskih poslova i trgovine Mađarske Peterom Sijartom. Tokom razgovora zajednički je ocijenjeno da dvije države imaju odlične odnose i sadržajnu saradnju. U domenu bilateralne agende, izraženo je zadovoljstvo nastavkom jačanja ugovorne baze, što će, u prvom redu, predstavljati podsticaj razvoju ekonomske saradnje. Šefovi diplomatija Crne Gore i Mađarske su se saglasili da su neophodne pozitivnije poruke o procesu proširenja, u cilju snaženja evropske perspektive regiona, što i dalje u najvećoj mjeri generiše sveukupni socio-ekonomski napredak. Ministar Sijarto je istakao da će Mađarska nastaviti da snažno podržava evropski integracioni put Crne Gore, te da će intenzivno podsticati otvaranje preostalog i zatvaranje pregovaračkih poglavlja u narednom periodu.


Dijalog Beograda i Prištine će se uskoro nastaviti i biće postignut konačni dogovor\nBy M.Pajaziti / Објављено на: October 9, 2019\nPredsednik Kosova Hashim Thaci primio je u sredu specijalnog izaslanika SAD za dijalog Kosovo – Srbija, Richarda Grenella, Nakon sastanka Thaci je izdao saopštenje izražavajući očekivanje da će se dijalog Beograda i Prištine uskoro nastaviti i da će biti postignut konačan dogovor.\nPredsednička kancelarija je citirala Grenella koji je rekao da će potencijalni dogovor Prištine i Beograda imati pozitivan uticaj na region. Thaci je rekao da je Kosovo spremno da nađe rešenje, dodajući da je “aktivno učešće SAD u traženju konačnog rešenja između Kosova i Srbije determinirajući faktor”.\nNakon sastanka, ambasador SAD na Kosovu Philip Kosnett, koji je bio sa Grenellom tokom sastanka sa Thacijem, objavio je na Twitteru da specijalni predsednički izaslanik Grenell očekuje da radi sa predsednikom Thacijem i ostalim liderima na Kosovu na donošenju mira, pravde i prosperiteta Kosovu i regionu.\nJedan od prvih političkih lidera koji se sastao sa Grenellom bio je lider Samoopredelenja, Albin Kurti. Nakon sastanka, Samoopredelenje je izdalo saopštenje za javnost u kojem se kaže da je ambasador Grenell čestitao Samoopredelenju pobedu na izborima 6. oktobra i bio je zainteresovan da čuje stavove stranke o dijalogu sa Srbijom pre nego što otputuje u Beograd. Prema saopštenju stranke, izaslanik predsednika SAD je naglasio da je nedostatak dogovora Kosova i Srbije glavna prepreka za strane investicije u kosovskoj privredi.\n“Kurti se zahvalio Grenellu za njegovu ulogu i podršku SAD Kosovu tokom rata i u miru te izrazio spremnost da kao budući premijer Kosova produbi veze sa SAD. On se složio sa ambasadorom Grenellom da Kosovu trebaju ekonomski napredak i strane investicije, ali je rekao da je glavna prepreka visok stepen korupcije u vladi, koja je kreirala nestabilnost i oterala poslovne ljude,” kaže se u saopštenju Samoopredelenja.\n“Kada je reč o dijalogu sa Srbijom, Kurti je rekao da su sadržaj i proces postizanja dogovora daleko važniji za njegovu postojanost nego što su rokovi”./ibna


Donacije • PRO BONO\nRad na portalu besplatnapravnapomoc.rs započeli smo pre nešto manje od dve godine. U prethodnom periodu uspeli smo zahvaljujući energiji i entuzijazmu naših članova i saradnika da stvorimo internet portal koji danas uživa veliko poverenje građana Srbije kao i korisnika iz regiona i dijaspore. Portal iz dana u dan beleži rekordnu posećenost.\nU naredni period, period ekonomske krize ulazimo sa nesmanjenim entuzijazmom i brojnim planovima za razvoj portala besplatne pravne pomoći koji je kao takav jedinstven u regionu i šire.\nPred Organizacijom Pro Bono kao i pred celim društvom je dakle težak period praćen brojnim finansijskim teškoćama. Zahvaljujući pomoći koju su nam do sada pružili; Kompanija Paragaf, Pravni fakultet Univerziteta Union, ACWEB, RNIDS i mnogi drugi uz čiju pomoć ćemo nastaviti sa uspešnim radom.\nAko Vi želite da podržite rad Nevladine organizacije za pružanje besplatne pravne pomoći putem interneta „Pro Bono“, naš broj računa je 205-156856-67 kod Komercijalne banke Beograd, ili nas možete kontaktirati na e-mail: office@besplatnapravnapomoc.rs\nRad Organizacije Pro Bono do sada su podržali\n2010 – Zaključili smo protokol o saradnji sa informatičkim preduzećem ACWEB. Početkom 2010 godine ovoj kompaniji obratili smo se samo sa idejom o izradi internet portala za besplatnu pomoć. Stručnjaci ove kompanije su prepoznali avangardnu ideju i dali svoj nesebični doprinos u realizovaciji projekta pružanja besplatne pravne pomoći putem interneta. Saradnja sa Kompanijom ACWEB još uvek traje na obostrano zadovoljstvo.\n2010 – Potpisali smo protokol o saradnji sa Kompanijom Paragraf. Kako bi pomogli članovima udruženja Pro Bono da kvalitetno rade svoj posao, besplatno su nam ustupili nekoliko licenci Paragraf Lex-a. Kompanija Paragraf kao moderna društveno odgovorna kompanija želi da da što veći doprinos stvaranju boljeg društva u kome će ljudi bitni srećniji, a resursi dostupni svima, kako danas tako i budućim generacijama. Ustupljene licence članovi udruženja Pro Bono svakodnevno koriste u radu u kojem su nam od neprocenjivog značaja. Koristimo i ovu priliku da se zahvalimo Kompaniji Paragraf.\n2011 – Kompanija Paragraf je prisustvovala i podržala konferenciju za štampu organizacija “Pro Bono” i “Kuća Pravde Strazbur”, u cilju promocije besplatne pravne pomoći i zaštite prava građana pred Evropskim sudom za ljudska prava. Kompanija Paragraf nam je nesebično izašla u susret i u okviru svog društveno-odgovornog poslovanja pružila podršku ovom projektu.\n2011 – Pravni fakultet Univerzitet Union je jedna od prvih institucija koja je na samom početku pružanja besplatne pravne pomoći putem interneta od strane organizacije Pro Bono svu neophodnu podršku, nesebično i pokroviteljski pružila našoj organizaciji. Fakultet Union, kao pionir novog pristupa izučavanja pravne nauke odmah je prepoznao naš rad i pruzio nam podršku u mnogim akcijama, a posebno smo zahvalni na pružanju podrške prilikom organizovanja akcije besplatnog pisanja predstavki pred ESLJP u Strazburu i pred Ustavnim sudom Srbije, koju je Pro Bono organizovao sa NVO „Kuca pravde Strazbur“. Dostavljanje renomiranog naučnog časopisa „Pravni zapisi“ našoj organizaciji kao i saradnja sa Pravnim klinikama Fakulteta je samo deo saradnje koju su omogućili i koju ohrabruju prof. dr dr h.c.Vladimir Vodinelić (Dekan) i prof. dr Slađana Jovanović (Prodekan za nastavu) koji pozicije na Fakultetu upotrebljavaju u cilju pomoći svima koji se bave izučavanjem pravne nauke i koji žele da shvate i primene mnogobrojne pravne odredbe na koje su svakodnevno usmereni\n2011- Fondacija Registar nacionalnog internet domena- RNIDS podržala je rad Organizacije Pro Bono u okviru svog programa 4PI koji ima kao ciljeve promovisanje upotrebe Interneta kao javnog dobra, dostupnog i potrebnog svim građanima Srbije i povećanje obima korisnog internet sadržaja na srpskom jeziku i jezicima nacionalnih manjina. Sredstvima RNIDS-a izvršena je kompletna rekonstrukcija portala besplatnapravnapomoc.rs, objavljen veliki broj tekstova i odgovora na pitanja korisnika. Rekonstruisani portal zahvaljujući primenjenim rešenjima i osvaremenjenim izgledom adekvatnije će odgovoriti na potrebe građana. Koristimo i ovu priliku da se zahvalimo RNIDS-u na ukazanom poverenju.


MLADEN KRSTAJIĆ OTKRIVA ZA ČIM NAJVIŠE ŽALI IZ IGRAČKIH DANA, govori o pozivu Arsena Vengera, Tomasu Šafu, našim fudbalerima... - Informer\nPosle vrhunca u Verderu mnogi klubovi su se otimali za potpis Krstajića. Na kraju, dogodio se transfer u veliki Šalke.\n- Ima razlika naravno, danas se igra drugačije, stilovi igre nisu isti. Igra se brže. Ali što se tiče organizacije ona je napredovala, iako je bila odlična nekada, sada je još bolja i mogu reći da je možda u najbolje dve organizacije na svetu. Kada se sabere sve - marketing, mediji, navijači - Bundesliga je daleko ispred drugih. Tamo ne sme da ti padne na pamet da izbegneš navijača i da mu ne daš autogram ili se slikaš sa njim, jer su oni toliko posvećeni fudbalu i toliko te bodre da su im svi fudbaleri vrlo zahvalni. Ne postoji nigde takvo navijanje kao što je u Nemačkoj. A opet sve je na jednom vrlo visokom nivou i svi se ponašaju kako treba, fenomenalno.\nKrstajić ne prati Bundesligu zbog pojedinaca, već, kako kaže, to čini zbog ekipa i celokupnog sistema.\nFavorit za osvajanje titule stiže iz Minhena, prognozira naš as, a Bajern večeras igra utakmicu protiv Paderborna od 20:30h (prenos na Eurosportu).\nFudbal sport Mladen Krstajić Verder Bundesliga Šalke Srbija


DOBRE VESTI ZA LESKOVAC: Južnokorejska "Jura" otvara 1.000 radnih mesta | Vestinet.rs\nPočetna TEMA DANA\tDOBRE VESTI ZA LESKOVAC: Južnokorejska „Jura“ otvara 1.000 radnih mesta\nDOBRE VESTI ZA LESKOVAC: Južnokorejska „Jura“ otvara 1.000 radnih mesta\nJužnokorejska „Jura“ sagradiće iduće godine još jednu fabriku u Leskovcu u kojoj će posao dobiti više od 1.000 radnika, potvrđeno je danas u toj kompaniji.\nGradonačelnik Leskovca Goran Cvetanović na konferenciji za novinare sa generalnim direktorom „Jure“ u Srbiji Ćoi Nam Jinom, rekao je da će 2016. godina početi gradnjom nove fabrike preko puta postojeće, na bivšem zemljištu propalog preduzeća „Jugekspres“, koje je grad kupio na licitaciji za potrebe investitora.\n„U početku će posao dobiti 700, a kasnije preko 1.000 novih radnika. Trenutno se radi elaborat o besplatnom otuđenju zemljišta u korist ‘Jure’, koja je zahvaljujući tome odlučila da ostane u našem gradu.\nU Leskovcu se gradi novi pogon i zapošljavaju radnici i pored činjenice da su izostale subvenicije od SIEPE, koje je ova kompanija tražila da bi širila proizvodnju“, kazao je Cvetanović.\nDodao je da je „Jura“ dala bankarske garanicje da će u Leskovcu izgraditi novu fabriku i pored već postojećih 1.600, zaposliti nove radnike, te da u narednih pet godina nijedan od tih radnika neće ostati bez posla.\n„Pored 1.000 novih radnih mesta, od ‘Jure’ očekujemo u 2016. godini 24 miliona dinara prihoda na osnovu poreza na zarade novozaposlenih radnika“, kazao je Cvetanović i dodao da će Južnokorejci nastaviti zapošljavanje i posle 2018. godine, „ako to bude u skladu sa poslovnom politikom i rezultatima poslovanja ove kampanije, kako u Leskovcu tako i u Srbiji“.\nĆoi Nam Jin je kazao da ceni podršku gradonačelnika i grada, koji su omogućili širenje proizvodnje.\n„Nastavićemo ovaj posao u Srbiji, poštujući srpske zakone i propise. Naši planovi su da napravimo još jednu fabriku i uposlimo nove ljude. Trudićemo se da održimo dobre kontakte sa gradom i zbog toga verujemo da će i naš novi posao uspeti u ovom gradu“,istakao je Jin.\nGrad Leskovac kupio je 7,9 hektara zemljišta, od kojih će 3,9 hektara ustupiti „Juri“.\nTa kompanija za proizvodnju kablova je postojeću fabriku u Leskovcu otvorila 2010. godine kada je od Vlade Srbije dobila subvencije od po 7.000 evra po novootvorenom radnom mestu.\nGradonačelnik Leskovca Goran CvetanovićJugekspresLeskovacvestiVlade Srbije\nRecept: Oslobodite se bolova u leđima na prirodan način\nDefinitivno najneverovatniji obračun ikada: Domaća mačka protiv dva krokodila (VIDEO)


► AFP: Marš protiv diktature u Beogradu se nastavlja\nSvake subote, hiljade protivnika politike predsednika Srbije marširaju u Beogradu "protiv diktature", ujedinjeni u mržnji prema prvom čoveku režima, bez iscrtavanja političke alternative, piše danas Frans pres i navodi da "Aleksandar Vučić nikada nije bio pred takvim izazovom".\nPrema rečima jedne od organizatorki demonstracija Jelene Anasonović, čini se da agresija nije rasplamsala politički život u kojem "fizičko i verbalno nasilje" predstavlja "normu".\nAli, "videvši reakcije na društvenim mrežama, shvatili smo da je došlo vreme da nešto uradimo na ulici", rekla je ova studentkinja političkih nauka, koja je i ranije učestvovala u studentskim protestima protiv politike Vučića.\nOpozicija je "diskretna" na šetnjama, ocenjuje AFP i dodaje da je jedan od govornika na protestima glumac Branislav Trifunović rekao da će opozicija, kada bude uradila nešto protiv vlasti, dobiti pravo da govori, a da dotle može da šeta s ostalima i da ćuti.\nLokalni mediji navode da bi Vučić mogao da iskoristi dolazak ruskog predsednika Vladimira Putina u Beograd i "odgovori" na građanske proteste okupljanjem svojih pristalica, prenosi agencija i dodaje da ;jedan video klip koji je na Jutjubu imao preko 250.000 gledalaca možda najbolje opisano preovlađujuće osećanje prema Vučiću: "Boljeg nemamo, goreg nećemo naći".


Inicijativa za pohvalu - Nezavisni stav\nBojana Živanić 21.10.2019 20:10\nInicijativa Udruženja "Misli dobro", kojom bi briga države za omladinu bez roditeljskog staranja trebalo da bude produžena sa 18 na navršenu 21 godinu, nešto je najbolje što se u posljednje vrijeme desilo po ovom pitanju.\nOvoj omladini je već teret sama činjenica da nemaju roditelje koji bi im pružili neku vrstu sigurnosti, a pored toga im dodatan šok predstavlja kada u periodu u kojem su najosjetljiviji napuste hraniteljske porodice ili domove za djecu i omladinu bez roditeljskog staranja i moraju se sami snalaziti.\nSvjedoci smo da većina mladih u tim situacijama postanu socijalni slučajevi, što svakako znači da smo kao društvo podbacili u tom segmentu te da moramo uraditi nešto kako bismo popravili tu situaciju.\nInicijativa ovog udruženja prema resornom ministarstvu je svakako dobar početak za konkretne korake koji bi doveli do toga da ova omladina prođe period navikavanja na realni svijet koji je surov i za one koji u životu imaju roditeljsku podršku i neku vrstu sigurnosti na životnom putu.\nTinejdžerski period, a pogotovo punoljetstvo je najosjetljivije doba koje može biti ozbiljna prekretnica u životu te je zbog toga veoma važno da se ovoj djeci pruži podrška kako bi imala predstavu o svemu onom što ih čeka po suočavanju s realnošću, traženju radnog mjesta, krova nad glavom i rješavanja drugih egzistencijalnih pitanja.\nU konačnici cilj nam je da ti mladi ljudi postanu ljudi koji će se svojim radom i razvijanjem svojih sposobnosti samostalno brinuti za sebe, a ne socijalni slučajevi koji će se osjećati kao da su po drugi put u životu napušteni.